
Puspusin ang kilusang 
pagwawasto! Palakasin 

ang partido! Likhain ang 
pinakamahigpit na ugnay sa 
masa at pamunuan silang 
dalhin sa bago at mas mataas 
na antas ang rebolusyong 
pambansa-demokratiko! 


Komiteng Rehiyon ng Timog Katagalugan 
Partido Komunista ng Pilipinas 
Disyembre 26, 2023 


ng Komiteng Rehiyon ng Partido sa rehiyong Timog- 
TAG kasama ang mga pulang mandirigma 

ng BHB at rebolusyonaryong mamamayan ay buong 
kasiyahang ipinagdiriwang sa araw na ito ang makasaysayang 
ika-55 anibersaryo ng pagkakatatag ng Partido Komunista 
ng Pilipinas (MLM). Ipinagdiriwang at ipinagbubunyi natin 
ang araw na ito nang may mas marubdob at di-nagmamaliw 
na kapasyahang isulong ang mga tungkulin ng Partido na 
likhain ang pinakamahigpit na ugnay sa masang Pilipino at 
kasama nila'y pamunuan ang pagsusulong ng bagong tipong 
pambansa-demokratikong rebolusyon at dalhin ito sa bago at 
mas mataas na antas upang hawanin ang daan sa pagkakamit 
ng ganap na tagumpay sa darating na panahon. Gamitin natin 
itong okasyon upang balikan ang maniningning na mga tagumpay - 
ng Partido sa nakaraang 55 taon, laluna sa nakaraang isang taon 
at tukuyin ang ating mga kahinaan, kakulangan at kakapusan at 
ipanata ang matapat na pagwawasto sa mga ito. Sa araw na 
ito, sabay-sabay tayong muling susumpa sa harap ng bandila 417 
ng Partido tanda ng ating buong kapasyahang tupdin ang mga ia 
rebolusyonaryong tungkulin at pangalagaan ang prestihiyo't J 
kapakanan ng Partido at sambayanan, buhay man ay ialay. 


Sa dakilang araw na ito, muli nating bigyan ng 
pinaka-natatanging pagpupugay at parangal ang 
ika-isang taong pagkamartir ng ating dakilang 
Tagapangulong Tagapagtatag Jose Maria “Ka 
Joma” Sison o mas kilala bilang Ka Amado 
Guerrero. Ang kanyang mga turo at diwa ay 
buong panahong magbibigay ng tanglaw at 
liwanag sa pagsusulong natin ng rebolusyon mula 
ngayon, sa tagumpay at hanggang sa pagtatayo 
at pagpapatatag ng sosyalistang lipunan sa 
Pilipinas. 

Binibigyan din namin ng pinakamataas 
na pagpupugay at parangal ang mga martir 
ng Partido't rebolusyon at ang ating mga 
dakilang bayani. Natatanging pagpupugay at 
pinakamataas na parangal ang ibinibigay kay 
Josephine Mendoza o mas kilala sa pangalang Ka 
Sandy, kagawad ng Komite Sentral, mahusay na 
pinuno at tumatayong ikalawang pangalawang 
kalihim ng Komite ng Partido sa rehiyong 
Timog Katagalugan na pumanaw dahil sa sakit. 
Pinakamataas na pagpupugay din ang iginagawad 
namin kay Dionisio “Ka Toto” Micabalo, namartir 
na kagawad ng Kawanihang Pampulitika at ng 
Komite Sentral at tumatayong Kalihim ng North 
Central Mindanao Region (NCMR). 


Pinakamataas na pagpupugay at parangal din 
ang ibinibigay natin sa mga martir at bayani ng 
rebolusyon sa taong 2023 habang magiting na 
lumalaban sa kaaway at tumutupad sa kanilang 
mga gawain sa rehiyong TK. Sila sina Joseph 


KALATAS #0 
ISPESYAL NA ISYU 


Ang KALATAS ang opisyal na pahayagan ng rebolusyonaryong 


mamamayan ng Timog Katagalugan. Pinapatnubayan ito ng Marxismo- 


Leninismo-Maoismo. Inilalathala ito ng Partido Komunista ng Pilipinas (MLM) 


at ng Bagong Hukbong Bayan ng Timog Katagalugan. 


Inaanyayahan ng pamatnugutan ang mga mambabasa na mag-ambag 


sa pagpapahusay ng ating pahayagan. Magpadala ng mga komentaryo at 


mungkahi, balita at rebolusyonaryong karanasan na maaaring ilathala sa 


ating pahayagan. Ito ay tumatanggap ng mga liham sa: 


Mi dagundong.tk@gmail.com fr archive.org/details/@ southern. 
| | | | tagalog revolutionary portal 

“Ka Ken” Delos Santos, Dayna Benna “Ka Karen” 
Glorioso Lagrama, Ricanio “Ka Jenny” Bulalacao 
at Emmanuel “Ka Angelo” Nazareno ng South- 
Quezon-Bondoc Peninsula: sina Arc John “Ka 
Hunter/Ka Baron” Varon, Nancy “Ka Mamay” 
Looy Yaw-an, Peter “Tagub/Roche” Rivera, Jethro 
Isaac “Ka Bundo/Pascual” Ferrer, Kure “Ka MC/ 
NY” Lukmay, Abegail “Ka Laura/Esang” Bartolome 
at Jovit “Ka Aja” Almoguera ng Mindoro: Isagani 
“Ka Zuge/Ringgo” Isita, Maria Jetruth “Ka Seven/ 
Orya” Jolongbayan, Alyssa “Ka Ilaya” Lemoncito, 
Precious Alyssa “Ka Komi” Anacta, Joy “Ka 
Kyrie” Mercado, at Leonardo “Ka Mendel” 
Manahan, gayundin ang mga sibilyang pinaslang 
sa Balayan, Batangas na si Pretty Sheine Anacta 
at Rose Jane Agda. Ang kadakilaan ng kanilang 
buhay at pakikibaka na walang pag-iimbot na 
inialay sa pagsusulong ng dakilang bagong 
tipong pambansa-demokratikong rebolusyon 
hanggang sa kanilang huling hininga ay buong 
panahong alalahanin at magiging inspirasyon ng 
kasalukuyan at mga kasunod na henerasyon ng 
mga komunista't rebolusyonaryong Pilipino. 


Kumpyansado ang Partido na makakamit 
ng rebolusyong Pilipino ang walang kaparis na 
paglakas sa mga susunod na panahon sa harap 
ng pagkabaon ng pandaigdigang sistemang 
kapitalista sa walang kaparis na krisis na 
lumilikha ng pandaidigang sigalot kabilang na 
ang pagputok ng mga inter-imperyalistang gyera 
sa anyo ng mga digmang proxy, maging ang pang- 
uupat ng imperyalismong US ng gyera sa mga 
pangunahing karibal nitong bagong usbong na 
imperyalistang kapangyarihan upang panatilihin 
ang hegemonya nito sa daigdig. Dinadala ng 
krisis na ito sa walang kaparis na kalubhaan 
ang kronikong krisis ng lipunang malakolonyal 
at malapyudal na ngayon ay pinaghaharian ng 
rehimeng US-Marcos Il. 


Sa determinasyon ng Partido at sa epektibong 
paglubog at pamumuno nito sa masa ng 
sambayanang Pilipino, tiyak na mapapamunuan 
nito ang pagdala sa walang kaparis na paglakas 
ang bagong tipong pambansa-demokratikong 
rebolusyon sa Pilipinas. 

l. Labanan ang pang-uupat ng inter-imperyalistang gyera 
ng imperyalismong US at buong giting na pamunuan ang 
masa upang ibagsak ang papet na rehimeng US-Marcos |l 


Ng sa pinakamalubhang krisis ng labis na produksyon at kapital sa kasalukuyan ang 


imperyalismo--ang huli at pinakamataas na yugto ng kapitalismo--kahalintulad kung hindi man 


mas malala pa sa dinanas na malaking depresyon noong dekada 1930. Ibayo pa itong nalubog at hindi 


nakaahon sa matagalang depresyon na dinanas mula pa nang pumutok ang bula sa pabahay at krisis 


sa pinansya noong 2007-2008. Pinatunayan ng masahol na krisis na ito ng imperyalismo ang pagiging 


bangkarote ng patakarang neoliberal at imperyalistang globalisasyon na sinimulang ipatupad ng mga 
imperyalista mula dekada 1970. Hindi nito nilutas, bagkus ay lalong pinasidhi at pinabilis ang pagdala 


sa ibayo pang kalubhaan ng krisis ng imperyalismo sa pandaigdigang saklaw. 


Pinatatalas ng krisis na ito ang mayor na mga 
kontradiksyon sa daigdig ngayon sa ilalim ng 
imperyalistang paghahari: ang kontradiksyon sa 
pagitan ng burgesya at proletaryado sa loob ng 
mga imperyalista't kapitalistang bayan, yaong sa 
pagitan ng mga imperyalistang kapangyarihan, 
yaong sa pagitan ng mga imperyalistang 
kapangyarihan at sa mga bayang kolonya't 
malakolonya, mga inaapi at pinagsasamantalang 
mamamayan ng imperyalismo at yaong sa 
pagitan ng imperyalistang kapangyarihan at mga 
bansang nagtuturing na sosyalista at mga naggigiit 
ng kanilang pambansang kasarinlan. Ugat ng 
kontradiksyong ito ang  di-mapagkasundong 
sistema ng pribadong pag-angkin sa anyo ng tubo 
at labis na halagang nililikha ng mga manggagawa 
at mamamayan mula sa sosyalisado, panlipunan 


at malawakang paggawa ng lipunan. 


Sa taong 2023, maging sa pagtaya ng 
kahihinatnan sa 2024, patuloy na dumanas at 
dadanas ng matagalang resesyon at istagplasyon 
ang ekonomya ng pandaigdigang sistemang 
kapitalista at wala ni anumang palatandaan ng 
pagbuti. Noong Oktubre, 2023, tinatayang aabot 
lamang sa 2.196 ang kabuuang tantos ng iniangat 
ng pandaigdigang produksyon sa taong 2023 mula 
sa sinundang taon at tinatayang babagsak ito sa 
1.596 sa taong 2024. 


Binabagabag ang buong daigdig, maging 
ang mga nangungunang imperyalistang bayan 
ng napakataas na implasyon mula 596 sa China 


hanggang 5796 sa Europe. Sa US, pinalalala ang 

kinakaharap na resesyon ng walang kapantay 
na pagtaas ng implasyon sa nakaraang apat 
na dekada mula 2022. Artipisyal na napababa 
ito sa pamamagitan ng pagtataas sa average 
na 596 sa loob ng 18 buwan ng interest rates sa 
pagpapautang ngunit tiyak na bubwelta ang 
negatibong epekto ng solusyong ito dahil sa tiyak na 
pagbaba at lalupang pagbagal ng pamumuhunan, 
produksyon, kalakalan at kakayanan sa pagbili 
ng karaniwang mamamayan. Lalung magiging 
negatibo ang epekto nito dahil sa katangiang 
nakaasa sa utang ang buong ekonomya ng US. Nito 
lamang Agosto 2023, tumaas ng S1 trilyon ang 
utang sa credit card ng mamamayang Amerikano 
sa kauna-unahang pagkakataon na umaabot na sa 
kabuuang 517 trilyon. Sa buong mundo, ang US 
ang pinakanumero unong bansang lubog sa utang 
sa kabuuang 5307 trilyong pandaigdigang utang 
na imposible ng mabayaran. 


Sa Europe, naitala ang E100 bilyon pagkawala 
ng kita ng nasa 176 kumpanya mula ng pumutok 
ang gyera sa Ukraine at magpatupad ng mga 
pang-ekonomyang parusa ang US-NATO sa Russia. 
Bumagsak ng 1.396 ang produksyong industriyal 
sa EU mula Pebrero 2022 hanggang Marso, 
2023. Pinakamalaki ang ibinagsak sa Germany na 
itinuturing na pinakamalaking ekonomya sa hanay 
ng mga bansa sa EU dahil sa mabigat na pag-asa 
nito sa suplay ng langis mula sa Russia. 


Ang China na itinuturing na makina ng 
paglago ng pandaigdigang kapitalistang sistema 
sa nakaraang 40 taon ay hindi pa makarekober 

matapos ang pandemya. Pumuputok sa China 
ngayon ang katulad na pagputok ng bula sa 
imprastraktura na dating kinaharap ng Japan 
nang pumutok ang Asian Financial Crisis noong 
1997. Tinatawag ito ng mga burgis na ekonomista 
na balance sheet recession. Iniresulta ito ng 
sobra-sobrang pamumuhunan sa larangan 
ng imprastraktura at ang kasunod na epekto 
ng pagkabangkrap ng mga pinakamalalaking 
construction at real estate companies sa China 
dulot ng mga di-mabili o maokupang mga 
buildings, apartments at iba pang imprastraktura. 
Nito lamang Mayo 2023, bumagsak sa 57946 ang 
benta ng top 100 Chinese developers. 


Hanggang ngayon nanatili ang istagnasyon ng 
ekonomya ng Japan at hindi pa din ito nakakabawi 
mula pa nang pumutok ang Asian Financial Crisis 
noong dekada 1990. Sa tindi ng desperasyon na 
makaalpas sa krisis, bumabaling sa pagbabalik 
ng militaristang solusyon ang Japan. Tuluyan 
na nitong ibinasura ang patakaran na pag-iwas 
sa digmaan at mula noong nakaraang taon ay 
nagbuo ng limang taong plano sa pagpapalakas 
ng kanyang militar at nagiging aktibong bahagi 
kasama ng US sa pang-uupat ng gyera sa Indo- 
Pacific laban sa Tsina at North Korea maging sa 
pagsuporta sa gyera ng US-NATO sa Ukraine. 


Lumilikha ng walang kaparis na kahirapan at 
kaapihan sa masang anakpawis ang krisis na ito 
at nagtutulak sa kanila para lumaban sa lahat ng 
paraang posible. Ang pinakamahirap na 5096 ng 
populasyon ng mundo ay nagmamay-ari lamang 
ng 196 ng kayamanan ng daigdig . Sa kabilang 
banda ang pinakamayamang 196 ng populasyon 
sa daigdig ang kumokopo sa 4596 ng kayamanan 
ng mundo, habang ang pinakamayamang 18946 
ang kumokontrol sa 8196 ng kayamanan ng 
mundo. 


Daan milyong manggagawa ang nawawalan 
ng trabaho sa buong daigdig maging sa mga 
pangunahing imperyalistang bansa. Sa US, 
umaabot sa 1.4 milyong manggagawa ang 
inaalisan ng trabaho buwan-buwan. Hindi 
ligtas maging ang mga malalaking kumpanya sa 
high tech tulad ng Amazon, Twitter, Salesforce 


atbp. Umaabot sa 9 na linggo o katumbas ng 
halos dalawang buwan na walang trabaho ang 
manggagawang Amerikano sa loob ng isang 
taon. Mas malala pa dito ang dinadanas ng mga 
manggagawa sa UK, maging sa iba pang mga bansa 
sa EU, Japan, South Korea atbp. Bumabagsak sa 
walang kaparis ang tunay na halaga ng sahod 
ng mga manggagawa. Inaalisan kung hindi man 
ay kinakaltasan sila ng serbisyong panlipunan 
at pinapahaba maging ang kanilang retirement 
age. Mas kadusta-dusta ang kalagayan sa sahod, 
serbisyong panlipunan at karapatan ng mga 
manggagawa sa higit na mas maraming kolonya't 
mala-kolonyang bansa ng imperyalismo. 


Nililikha nito ang pandaigdigang ligalig at 
sigalot sa anyo ng mga gyerang proxy ng mga 
imperyalista, digmang mapagpalaya ng mga aping 
sambayanan at pakikibaka ng mga manggagawa 
sa buong mundo. Nanganganib na pumutok 
ang ikatlong inter-imperyalistang gyera upang 
muling paghatian ng pinakamakapangyarihang 
imperyalista ang daigdig ngunit dahil sa panganib 
na dala ng gyerang nukleyar kakabit ng ikatlong 
gyera mundyal, mataas ang porsyentong lilipulin 
ng digmaang ito ang sangkatauhan kung hindi 
mapipigilan at kung hindi maitatransporma sa 
digmang sibil at mga digmang rebolusyonaryo 
ang pakikibaka ng aping mamamayan sa 
pangunguna ng uring manggagawa at kanilang 
mga partido komunista. 


Ang imperyalismong US, kasabwat ang UK, 
Japan at ilang pang bansa sa EU ang siyang 
nangunguna't may pangunahing pananagutan 
sa paghahasik ng kahirapan at pambubuyo ng 
kaguluhan sa daigdig laban sa uring manggagawa't 
magsasaka at mga sambayanan. Itinutulak ang 
US ng desperadong hangaring isalba ang sarili 
sa pagkabaon sa krisis at ipilit na panatilihin ang 
hegemonya sa dating unipolar ngunit nagbago 
nang multipolar na mundo nang umangat ang 
China bilang isa sa nangungunang imperyalistang 
kapangyarihan sa daigdig at makipag-alyansa dito 
ang Russia. Parasitiko at ganid na layunin ng US na 
panatilihin at ibayo pang palawakin ang saklaw 
ng kontroladong mga kalupaan at mga bansa sa 
daigdig upang paglagakan ng kanyang sobrang 

produkto't kapital, pagkunan ng mga hilaw na 
materyales, laluna ng mga rare earth minerals 
at murang lakas paggawa. Upang magtagumpay, 
kinakailangan nitong pigilan ang paglawak 
hanggang pakitirin ang sakop at impluwensya sa 
pulitika, ekonomya't militar ng China at Russia at 
sipain ang mga ito sa lahat at bawat teritoryo sa 
mga mayor na bahagi ng Asia, Africa, Europe at 
Latin America. Ang US na ngayon ang umaangkin 
sa katayuan ng noo'y paksyong pasista ng 
imperyalistang Germany at ni Hitler, kasabwat 
ang Japan at Italy na siyang nagtulak upang 
maganap ang ikalawang digmaang pandaigdig. 
Laway na laway ang US na pumutok ang digma 
sa lahat ng dako ng mundo para lamang isulong 
ang makitid na interes ng sariling burgesya nito 
laluna ng pinakamakapangyarihang oligarkiya sa 
pinansya at monopolyo kapitalista. 


LL 


Sa pang-uupat ng US-NATO, 
pumutok ang dalawang taon nang 


proxy war nito laban sa Russia 


gamit bilang piyon ang Ukraine. 
Sinimulan muna nitong labagin 
ang nilalaman ng Minsk 
Agreement noong 1991 na 

“ hindi magpapalawak ang 
N US-NATO sa mga bansang 
dating sakop ng nabuwag 

. na USSR. Kabaliktaran, 
nagpalawak nang 
husto ng mga papet 
na estado ang US- 
NATO sa mga 
bansa sa Silangang 
Europa at Balkan 
States kabilang na 
sa mga dating sakop 
ng USSR. Kasunod 
ay inilunsad nito ang 
kudeta 


upang 


madugong 
sa Ukraine 
iupo ang papet nitong 
si Zelensky kasabay 


ng malawakang 
pamamaslang sa 
hindi bababa 14,000 

mamamayan sa Ukraine laluna sa hanay ng 
mga lahing Rusong Ukrainian na nasa rehiyong 
Luhansk at Donetsk na paglabag naman sa Minsk 
Agreement Il ng 2015. Sa nasabing kasunduan, 
kinilala ng US-NATO, Ukraine at Russia ang 
awtonomya ng republikang mga bayan ng 
Luhansk at Donetsk. Nalagay sa panganib ang 
imperyalistang interes ng Russia sa Silangang 
Europa at sa mga kahanggan nitong mga bansa 
dahilan upang isagawa nito ang kontra-atake sa 
pamamagitan ng gyera ng pananakop sa Ukraine. 
Hindi masukat na kahirapan ang dinanas ng 
sambayanang Ukrainian sa halos dalawang taong 
gyerang ito ng US-NATO at Russia. Umaabot na 
sa 500 libong Ukrainian, kasama ang mga sundalo 
ang namamatay resulta ng digmaang ito. Kapalit 
ng buhay at dugong ibinuwis ng mamamayan sa 
Ukraine at Russia, pinagkitaan naman ito nang 
husto ng industriyang militar ng US at Britain. 
Tumaas ng 2596 ang kita ng kumpanyang General 
Dynamic at 696 ang kita ng Northrop Grumman. 
Ang kumpanyang RTX na gumagawa ng AMRAAM 
rocket ay kumita ng S3 bilyon mula ng pumutok 
ang gyera. 


Ibayo pang nalantad ang numero unong 
pananagutan ng US sa mga gyerang mapanakop 
at mga gyera laban sa sangkatauhan nang 
armadong 
noong Oktubre 7 


sumiklab” 8 ang pag-atake. 8ng 
sambayanang Palestino 
sa tinagurian nilang Al-Aqsa Flood na klase 
ng opensiba laban sa mananakop na Israel. 
Kagyat matapos nito, naglunsad ang Israel ng 
napakalupit na gyerang henosidyo o paglipol sa 
lahi laban sa sambayanang Palestino. Magiting 
itong nilalabanan ng sambayanang Palestino 
sa pamamagitan ng kanilang mga armadong 
pwersa na pinangungunahan ng Al Qassam 
Brigade, malawak at malalim na suporta ng 
kanilang mamamayan at ng malaon na nilang 
ginawang mga tunnel na umaabot ng mahigit sa 
550 kilometro. 


Sa kabila ng malawakang pagtutol ng 
mamamayan at mga bansa sa daigdig, maging 
ng mamamayang Amerikano sa malinaw pa sa 
sikat ng araw na ginagawang malupit at labag sa 

internasyunal na makataong batas na gyerang 
henosidyo sa sambayanang Palestino na ginagawa 
ng Israel, buo at walang kahihiyan ang pagsuporta 
rito ng US sa lahat ng paraan at lahat ng anyo. 
Tigmak ng dugo ang kamay ng US at Zionistang 
Israel sa umaabot na sa mahigit 20,000 Palestino 
na napaslang sa walang habas na pagbomba sa 
Gaza at kung saan dalawang-katlo ay mga bata at 
babae. Buong kalupitang winasak ang ilampung 
libong tahanan, daan-daang refugee camps, 
ilampung mga ospital kasama ang kanilang mga 
sasakyan at iba pang kagamitan pati mga tauhan, 
daan-daang mga simbahan, maging ang mga 
pinakamatatagal at makasaysayang simbolo ngv 
pananampalataya, kultura at kasaysayan ng mga 
Palestino, mga pinagkukunan ng tubig, pagkain, 
kuryente at komunikasyon. Walang kaparis na 
kahirapan at pagdurusa ang dinadanas ng mga 


MGA BASE MILITAR NG US 
SA PILIPINAS SA ILALIM NG EDCA" 


FORT MAGSAYSAY 
NUEVA ECIJA 


BASA AIR BASE 
PAMPANGA 


ANTONIO BAUTISTA 
IR BASE 


AIR 
PALAWAN Ye 


BENITO EBUEN 
AIR BASE 
CEBU 


LUMBIA AIR BASE 
CAGAYAN DE ORO 


Ea DATI NANG BASE 

MILITAR NG US 
a DAGDAG BASE A- 

MILITAR NG US 
ehindi pa kasama rito ang mga base militar 


ng US na nakapailalim sa iba pang 
kasunduan tulad ng MDT at VF, 

Palestino resulta ng gyerang ito ng US-Israel at 
tiyak na magpapatuloy sa mga susunod na araw, 
buwan at taon. 


Dahil sa pananagutan sa gyerang henosidyo sa 
Palestino, mabilis ang pagkahiwalay ng US-Israel, 
maging ng UK at iba pang mga imperyalistang 
bansa sa EU. Nagaganap ang walang kaparis na 
polarisasyon sa mundo na ginagatungan ng krisis 
sa halos lahat ng bansa laluna sa loob ng mga 
imperyalistang bansa. Mataas ang posibilidad na 
magiging isang panrehiyong gyera ng Arab World 
laban sa US-Israel ang digma sa Palestino. 


Kasalukuyang inihahanda ng US ang 
entablado ng inter-imperyalistang gyera laban 
sa China sa Asia gamit ang isyu ng pagigiit ng 
Taiwan ng kasarinlan sa mainland China, isyu ng 
Korean Peninsula at pangangamkam ng China 
sa karagatan at mga isla ng Pilipinas sa West 
Philippine Sea. Pagpapatuloy ito sa tinagurian 
niyang Asia Pivot mula pa 2011 upang kontrahin 
ang paglakas ng China. Nitong 2022, binuo nito 
ang Indo-Pacific Strategy para palibutan ang 
China ng mga base militar ng US gamit ang mga 
papet na estado nito sa Indo Pacific kabilang ang 
Pilipinas, Taiwan, South Korea at mga kaalyadong 
imperyalistang Japan at Australia. 


Sa higit isang taong paghahari ni Marcos Jr, 
higit na pinatibay nito ang pagiging malakolonya 
ng Pilipinas sa US. Nabuo sa serye ng mga 
pagbisita ni Marcos Jr sa US at ng pagbisita ng mga 
opisyal ng US sa Pilipinas ang mga kasunduan na 
ibayong nagpatibay at nagpakinis sa pagsemento 
sa kaayusang ito. Pinakamayor sa mga ito ang US- 
Philippines Bilateral Defense Guidlines. Umiikot 
ang kasunduang ito sa pagtitiyak na gamitin 
ang Pilipinas bilang kuta ng US sa Asia Pacific 
alinsunod sa binuo nitong Indo-Pacific Strategy. 
Para dito, muling pinagtibay ang mga nauna ng 
kasunduang nabuo tulad ng Mutual Defense 
Treaty (MDT), Visiting Forces Agreement (VFA), 
Enhanced Defense Cooperation Agreeement 
(EDCA) at tiniyak na makapagtayo ng dagdag na 
mga base militar ang US sa Pilipinas. Kalakip ang 
pagpapatibay ng mas marami at mas malalaking 
ehersisyong militar sa pagitan ng mga armadong 


pwersa ng US at ng papet na AFP para diumano 
itaas ang joint interoperatibility ng mga pwerang 
US at AFP tulad ng naganap na pinakamalaking 
ehersisyong militar noong Abril na nag-imbwelto 
sa 17,000 pwersa kung saan 12,000 pwersa ay 
pwersang Amerikano. Kapalit nito ang pagbibigay 
ng ayudang militar ng US sa Pilipinas na ang 
malaking bahagi ay sa anyo ng mga pinaglumaang 
armas ng US para sa AFP. Bahagi rin ng kasunduan 
ang 123 Agreement na nagpapahintulot sa 
pagpapasok ng mga kagamitan at sandatang 
nukleyar ng US sa tabing ng pag-develop ng 
nuclear power sa Pilipinas. Sa ngayon, umaabot 
na sa siyam ang kabuuang base militar ng US sa 
Pilipinas. Sa mga base militar na ito, namamayani 
ang batas ng US at hindi ng Pilipinas. Hindi 
saklaw ng batas ng Pilipinas ang mga sundalong 
Amerikano, maging ang kanilang kagamitan, 
anuman ang kanilang gawin na lumalabag sa 
batas at karapatan ng mga Pilipino at ng Pilipinas. 
Dahil dito, inilalagay ng US at ni Marcos Jr. ang 
Pilipinas bilang piyon sa niluluto nitong gyera sa 
rehiyong Indo-Pacific sa tulad na katayuan ng 
bansang Ukraine sa Silangang Europa. Napipinto 
ang walang kaparis na pagkawasak ng buhay at 
kabuhayan ng mamamayang Pilipino dahil dito. 


Sa kabilang dako, sumiklab ang mga pagkilos 
at pakikibaka ng mga manggagawa sa lahat 
ng kontinente, laluna sa loob ng mga bansang 
imperyalista. Nilalabanan ng mga manggagawa 
ang napakababang pasahod at pagkawala ng 
kabuhayan. Iginigiit nila ang nakabubuhay na 
sahod, seguridad sa trabaho, iba pang benipisyo 
at kanilang karapatan. Nilalabanan din nila ang 
napakalaking kaltas sa serbisyong panlipunan 
(subsidyo sa kalusugan, edukasyon, pabahay, 
retirement age, pagkain atbp na dati nilang 
tinatamasa ngunit ngayo'y ipinagkakait na sa 
kanila). Lumalaban ang mga manggagawa, 
magsasaka at iba pang sektor ng mamamayan sa 
mga bansa sa pang-uupat ng gyera ng US sa iba't- 
ibang dako ng mundo. Naglulunsad naman ng 
armadong pakikibaka para sa sariling pagpapasya 
ang mga sambayanan sa India, Turkey, Colombia, 
Myanmar at Pilipinas. 

Sa Pilipinas, pinalubha ang pangangayupapa sa 
US ng papet at ilehitimong rehimeng US-Marcos 
ll ang kronikong krisis ng lipunang malakolonyal 
at malapyudal sa Pilipinas. Pinakukulo nito 
tungo sa panibagong pagsambulat ang di- 
na mapagkasyang yamang madadambong at 
kapangyarihang paghahatian nina Marcos at 
Duterte. Dinadala nito sa walang kaparis ang 
galit at entusyasmo ng masa upang dalhin sa 
panibagong yugto ng paglakas ang kanilang 
pakikibaka para sa pambansang kalayaan at 
demokrasya. 


Sa kabila 
ang patakarang neoliberal at imperyalistang 


ng napatunayang bangkarote 


globalisasyon ng imperyalismong US, patuloy pa 
rin itong mahigpit na hinawakan at ipinatupad ni 
Marcos Jr. Isa sa pinakatampok dito ang pagpasok 
ni Marcos Jr. sa RCEP (Regional Comprehensive 
Economic Partnership) ng China na lalung 
nagbigay ng pamatay na dagok sa agrikultura 
ng bansa bilang siyang pangunahing tatamaan 
matapos na alisin ang taripa sa pagpasok ng mga 
agrikultural na produkto mula sa ibang bansa. 
Ito na ang isa sa pinakahuli sa 11 neo-liberal 
na kasunduang pinasok ng Pilipinas mula ng 
pumaloob ito sa World Trade Organization (WTO) 
noong 1990. Nito lamang Disyembre, 2023, muli 
na namang itinutulak ni Romualdez, pangunahing 
kampon ni Marcos Jr. sa Kongreso ang pag- 
amyenda sa Saligang Batas ng Pilipinas na ang 
ultimong layunin ay bigyan ng 10096 karapatan 
sa pagmamay-ari sa negosyo at lupain ang mga 
dayuhan sa Pilipinas, gayundin pahintulutan ang 
walang limitasyong pagtatayo ng mga base militar 
at pagpasok ng mga armas nukleyar ng US sa 
Pilipinas at alisin ang mga probisyon ng 1987 na 
Konstitusyon na nagbabawal dito. 


Palulubhain nito ang dati nang atrasado, 
agraryan at pre-industriyal na ekonomya ng 
Pilipinas upang tiyaking patuloy itong nagsisilbi sa 
interes ng imperyalismong US para paglagakan ng 
sobrang kalakal at pamumuhunan, pagkukunan 
ng hilaw na materyales, murang lakas paggawa 
at isa sa mayor na bansang nagsisilbing piyon 
para panatilihin ang iginigiit nitong hegemonya 
sa Asia-Pacific. Kasabwat nito ang mga lokal na 

naghaharing uring pinakamalalaking kumprador- 
panginoong maylupa't mga ahente nitong 
burukrata kapitalista sa bayan. 


Wala sa anumang adyenda ni Marcos Jr. ang 
paglutas sa daan-taon nang problema sa kawalan 
ng lupa ng masang magsasaka, ang bumubuo sa 
hindi bababa 6096 ng populasyong Pilipino at sa 
gayo'y ang pinakamalaking pwersa sa produksyon 
sa lipunang Pilipino. Kabaligtaran, nasaksihan 
ng bayan ang walang habas na importasyon ng 
bigas, asukal, sibuyas, karneng baboy at manok, 
isda at iba pang agrikultural na produkto sa 
kapinsalaan ng mga magsasakang Pilipino at 
lokal na agrikultura. Bukod dito, idineklara 
niyang krusyal ang operasyon ng mapangwasak 
na pagmimina, pagtatayo ng malalaking dam, 
konstruksyon ng mga planta sa enerhiya sa tabing 
ng renewable energy, gayundin ang ekspansyon 
ng mga komersyal na plantasyon, pook panturista 
at sona sa paggawa. Pinapatay nitong lubos 
ang masang magsasaka na dati nang lubog sa 
kumunoy ng kahirapan dahil sa malaganap na 
kawalan at kakulangan ng lupa na nagreresulta sa 
napakataas na upa sa lupa, napakababang sahod, 
napakataas na interes sa pautang, napakataas na 
presyo ng farm inputs at napakababang presyo ng 
produktong bukid. Winawasak ng liberalisasyon 
ang industriya ng agrikultura na sa mahabang 
panahon ay siyang nagsisilbing pundasyon ng 
ekonomyang Pilipino. Inilalagay nito sa awa ng 
monopolyo-kapitalistang dayuhan kasabwat ang 
malalaking kumprador-panginoong maylupa ang 
kabuhayan ng sambayanan at ng buong bayan. 
Noong 2022, umabot sa S515.71B ang halaga ng 
inangkat ng bansa, katumbas ng tatlong beses ang 
laki sa halaga ng iniluluwas mula sa agrikultura 
na umabot lamang sa 56.79 na ang ibig sabihin 
ay mayroong depisitong S9 bilyon. Mula lamang 
2012-2022, umaabot na sa 620,399.48 ektarya 
ng irrigated lands ang ikinumbert tungo sa ibang 
gamit ng mga kumprador-panginoong maylupa. 
Katumbas ito ng 1396 ng kabuuang 4,718,900 
ektarya. noong 72020. Pinakamalawak na 
naikumbert sa panahon ni Duterte at unang taon 
ni Marcos na umaabot sa 240,000 ektarya mula 
2020-2022 o taunang abereyds na 60,000 ektarya. 


Resulta nito, bumagsak ang produksyong 
agrikultural, ibayong tumaas ang presyo ng 
mga pangunahing bilihin. Kumitid ang lokal na 
ekonomya sa loob ng tatlong magkasunod na 
kwarto ng 2023. Ayon sa Philippine Statistics 
Authority, bumagal ang paglago ng gross domestic 
product (GDP) ng bansa noong Abril-Hunyo nang 
4.396, mas mababa sa 6.496 ng nakaraang kwarto 
at 7.196 sa huling kwarto sa 2022. 


Umaabot na sa P55-P66 ang karaniwang 
presyo ng bawat kilo ng bigas ngayong 2023 
mula sa dating P38-P45 noong 2022 samantala, 
P78-P96 ang karaniwang presyo ng isang kilo ng 
asukal mula P55-P70. Katumbas ito ng P17-P21 o0 
4446-46) pagtaas bawat kilo ng bigas at P23-P26 
0 3746-4296 pagtaas bawat kilo ng asukal. Lampas- 
lampas na ito sa inaasahang P.10 hanggang 
P9.75 pagtaas sa presyo ng 43 na batayang 
bilihin (pagkain at iba pa) sa taong 2023. Noong 
Setyembre, naitala ang sunud-sunod na pagtaas 
ng presyo ng langis sa loob ng 11 linggo at ang 
mga kasunod na pagtaas ng presyo ng bigas at iba 
pang pangunahing bilihin at mga yutilidad tulad 
ng tubig, pasahe, toll fee at LPG. 


Grabeng paglubha ng kakapusan at kahirapan 
ang direktang epekto nito para sa masang 
manggagawa at magsasaka, maging sa hanay ng 
peti-burgesyang lunsod. Lalong lumaki ang agwat 
sa pagitan ng kita at ng kinakailangang gastos para 
mabuhay dahil sa malaking pagdausdos ng dati ng 
lugi't kapos na kita ng masang magsasaka at ng 
tunay na halaga ng sahod ng mga manggagawa, 
maging ng kabilang sa mababang peti-burgesya. 
Sa Occidental Mindoro, naitala ang katumbas na 
P12 arawang kita ng mga magsasaka sa palayan. 
Kumikita naman ng P350-400 bawat araw ang 
manggagawang bukid sa mga nyugan ng rehiyon. 
Halos kalahati lamang ng nakabubuhay na 
arawang sahod na P856-P1,189 ang natatanggap 
ng mga manggagawa na katumbas ng 
pinakamababang P403 minimum wage sa Region 
XII at P610 pinakamataas na minimum wage sa 
NCR. Walang kwenta at konswelo de-bobo ang 
ipinatupad na pinakahuling umento sa sahod ng 
rehimen na P30-P35 lamang. Nawawasak ang 

sakahan, itinataboy sa kalunsuran at kabayanan 
ang mga magsasaka upang magbenta ng lakas 
paggawa para punuan ang malaking kakapusan 
sa kita sa kanayunan. Bumabagsak sa pagiging 
manggagawa ang peti-burgesya. Lalung itinutulak 
ang mamamayang Pilipino na mangibang bayan 
sa iba't-ibang dako ng mundo para sa mas mataas 
na kita sa gitna ng napakatinding krisis, kahit sa 
napakahirap at napakamapanganib na sitwasyon. 


Sinasalamangka ni Marcos Jr ang datos sa 
kalagayan ng kawalan at kakulangan ng trabaho sa 
bansa para ipakitang nabibigyan niya ng trabaho 
ang mamamayan. Pinalalabas niyang umaabot 
sa 95.596 ang employment rate sa bansa, 4.1596 
lamang ang unemployment rate at 10.746 ang 
under-employment rate. Napakalayo nito sa 
katotohanan. Ayon sa Ibon, noong Marso 2023, 
umaabot sa 21.2 milyon o katumbas ng 43.396 ng 
kabuuang 48.6 milyong manggagawa ang kulang 
sa trabaho na karaniwang nasa impormal na 
sektor. Kung isasama dito ang nasa 2.4 milyon 
opisyal na tala ng unemployed, aabot sa kabuuang 
sa kabuuang 23.6 milyon o katumbas ng 48.696 ng 
mga manggagawa ang wala at kulang sa trabaho. 
Hindi pa kasama dito ang nasa 12 milyong OFW. 
Sa taong 2023 lamang, bumaba ng 888,000 ang 
nagtatrabaho sa manupaktura, 722,000 ang sa 
wholesale and retail trade at 649,000 ang bilang 
ng nagtatrabaho sa agriculture and forestry. 


Pumaimbulog pa sa P14.48 trilyon ang 
utang ng Pilipinas. May netong paglaki ito ng 
P1.2 trilyon mula sa P13.6 trilyon utang na 
ipinamana ni Duterte. Pinakamalaki ang itinaas 


26 DISYEMBRE 2023 


ng utang panlabas na umabot sa P4.58 Trilyon o 
8.7496 na paglaki kumpara sa 1.75 na paglaki ng 
domestikong utang. 


Sa kabila nito, nasaksihan ng buong bayan ang 
malawakang pandarambong sa kabang yaman 
ng bansa ng pamilyang Marcos-Duterte-Arroyo 
at kanilang mga kasabwat. Kahit ngiwi, pilit na 
pilit at hindi aprubado maging ng mga burgis na 
ekonomista, isinabatas pa din ni Marcos Jr. ang 
Maharlika Investment Fund (MIF). Naglalaway 
ang pamilyang Marcos at mga kroni nito sa daang 
bilyong piso mula sa kabangyaman ng bayan na 
matatarget ng kanilang pandarambong. Para 
lamang matustusan ang panimulang pondo ng 
MIF, halos inubos nito ang pondo ng Land Bank 
of the Philippines (LBP), maging ng Development 
Bank of the Philippines (DBP). Nalantad ang 
sobrang kasibaan ni Sara Duterte kung saan 
pinagpasasaan nito ang pagastos sa 125 milyong 
pisong iligal na ipinasang Confidential and 
Intelligence Funds (CIF) sa loob lamang ng 11 
araw o katumbas ng higit P11 milyong arawang 
pagasta.. Nalantad din ang kwestyunableng 
S2 milyon o katumbas na 100 milyong pisong 
“donasyon” ng mga Marcos-Romualdez sa 
primera-klaseng Harvard University para sa 
diumano'y pagpapalaganap ng salitang Pilipino. 


Kasuka-suka ang pinagtibay na badyet sa 
taong 2023 at 2024 na walang iba kundi badyet 
para sa pasismo at kurapsyon. Parang mga baboy 
at asong nagbangayan ang mga naghaharing 
uri sa Kongreso upang paghatian ang anumang 
maaaring dambungin para sa pambansang 
badyet. Sa kahulihan, nagwagi ang pamilyang 
Marcos at ang kanyang pinakamalalapit na 
kroni. Kinopo ni Marcos ang 434 o katumbas ng 
P2.5 trilyon na nagsisilbing pork barrel mula sa 
naipasang P5.768 trilyong badyet para sa taong 
2024. Ang mga ito ay nakapaloob sa tinatawag 
na Special Purpose Funds na nagkakahalaga ng 
P733 bilyon na maaaring sariling pagpasyahan 
ni Marcos Jr. ang paraan ng paggastos nang 
hindi na kailangang pakialaman ng Kongreso. 
Tiba-tiba at ang kanyang 
kasapakat sa inilaang P1.418 trilyong budget ng 
kinasusuklamang mga proyektong imprastraktura 

na “Build Better More”. Aabot sa kabuuang P1.7 
trilyon ang mailalagay sa tinatawag na Automatic 
Appropriations kasama na ang budget sa BBM 
projects na hawak ni Marcos Jr. Humahagalpak sa 
tuwa ang mga malalaking burgesya kumprador at 
burukrata kapitalistang dikit sa pamilyang Marcos 
sa tiyak na pagkopo sa kikbak na makukuha 
mula rito. Bukod pa rito ang CIF ni Marcos na 
nagkakahalaga ng walang kaparis na P10.14 
Bilyon. 


Katambal ng pondo para sa pandarambong 
ay pinalobo nang husto ang pondo para sa 
pasismo at panunupil sa sambayanang Pilipinong 
lumalaban kung saan nagkamit ng pinakamataas 
na pagtaas ang badyet sa depensa ng 219 o 
katumbas ng P282.7 bilyon mula sa dating 
P232.5 bilyon noong 2022. Ilalaan ang mga ito 
sa napakalaking badyet sa pensyon at pasweldo 
sa mga sundalo't pulis at para ipambili ng mga 
kagamitang pandigma na karaniwan ay mga 
pinaglumaan ng US tulad ng multi-role fighter jet, 
radar, barko, sistema ng misayl, helikopter, drone 
at mga bomba. 


Kabaliktaran, kinaltasan o binawasan ng 
napakalaki ang badyet sa mga serbisyong 
panlipunan tulad ng edukasyon, kalusugan, 
subsidyo atbp. na kailangang-kailangan sana ng 
mamamayan sa harap ng dinaranas nilang krisis 
at kahirapan. Babawasan ng P10 bilyon ang 
badyet sa kalusugan, P28 bilyon ang badyet ng 
Department of Social Welfare and Development 
(DSWD) at ng 5.896 ang badyet ng 30 state 
colleges and universities (SUC's). Dahil dito, 
pangarap nang gising ang libreng edukasyon para 
sa malaking mayorya ng mga kabataan. Lalong 
mamamatay ang mga maysakit na Pilipino ng 
hindi man lamang nagagamot sa mga ospital. 
Lalong nawalan ng kapasidad ang gubyernong 
magbigay ng subsidyo sa mga pinakamahihirap 
na uri't sektor ng lipunan. 


Resulta nito, lalong lumayo ang agwat sa 
pagitan ng mayaman at mahirap sa Pilipinas. Ang 
Pilipinas ang nagtala ng pinakamataas na tantos ng 
income inequality kung saan kontrolado lamang 
ng 196 ng populasyon ang 1794 kita sa bansa 


habang ang 5096 ng populasyon ay tumatamasa 
lamang ng 1496 ng kita ng bayan. Ayon sa inilabas 
ng Forbes Magazine nitong Agosto 2023, lumaki 
nang P493 bilyon ang pinagsamang yaman ng 
50 pinakamayamang Pilipino mula P3.9 trilyon 
tungong P4.44 trilyon. Nangunguna sa listahan 
ang magkakapatid na Sy, kasunod si Manny Villar, 
Enrique Razon, Ramon Ang at Tony Tan Caktiong. 
Ang mga pinakamalalaking burgesya-kumprador- 
panginoong maylupa at burukrata-kapitalistang 
ito ang may pinakamalalaking kumpanya at 
lupain sa Pilipinas na nag-eempleyo ng libu- 
libong manggagawa, karamihan mga kontraktwal 
at libu-libong ektaryang lupain. Sa kabila nito, 
patatawarin pa sila ng reaksyunaryong gubyerno 
ng buwis na nagkakahalaga ng 30 bilyong piso 
matapos na maipasa ang batas ng CREATE. 


Sa kabilang dulo, umaabot sa 50.9 milyong 
Pilipino o 44.756 ang walang katiyakan sa 
pagkain o hindi alam saan kukunin ang para sa 
kasunod na kainan na pinakamalala sa Southeast 
Asia. Ayon mismo sa World Bank, isa lamang 
sa 10 estudyanteng nag-enroll sa elementarya 
ang nakakatapos ng kolehiyo dahil sa matinding 
kahirapan. Kung ihahambing, 3 kailangang 
magtrabaho ang isang manggagawang may 
minimum na sahod ng 2.4 milyong taon para 
matumbasan ang yaman ni Villar. 


Ang tindi ng krisis, ang tulak ng US na ipataw ang 
hegemonya nito, ang lumalakas na impluwensya 
ng China sa Pilipinas at ang pagiging sagad- 
saring uhaw sa kapangyarihan kapwa ni Marcos 
at Duterte ang nagpabilis sa pagkawasak ng 
alyansang Marcos-Arroyo-Duterte at gumagatong 
sa napipintong pagputok ng marahas na labanan 
sa pagitan ng dalawang mayor na paksyong ito ng 
naghaharing uri sa bansa. 


Itinutulak ang pagkawasak na ito ng utos ng 
imperyalismong US kay Marcos Jr na sipain na si 
Duterte na nag-uugat sa hibang na plano ng US na 
tiyaking mahigpit na sementuhin ang kontrol sa 
Pilipinas bilang kanyang mayor na mala-kolonya sa 
Asya-Pasipiko alinsunod sa kanyang Indo-Pacific 
Strategy. Hindi kumpyansado ng buong-buo ang 
US kay Duterte dahil sa ipinapakita nitong mas 

malapit na ugnayan at pakikipagtulungan sa China. 
Kailangang kailangan ng US ang walang dudang 
pagkapapet at pagiging asong utusan nitong 
si Marcos Jr upang mapaglingkod ang Pilipinas 
sa kanyang plano. Sa isang banda, kailangang 
kailangan ni Marcos Jr ang malakas na suporta 
ng US para sa pagtitiyak na mapanatili sa tuktok 
ng kapangyarihan ng estadong malakolonyal ang 
pamilyang Marcos-Romualdez hanggang 2028 at 
lampas pa. 


Pagpasok ng 2023, tiniyak ng US at ni Marcos Jr 
na makonsolida nito ang hawak sa mga institusyon 
sa depensa kabilang na ang NSA, NSC at AFP-PNP 
matapos ang ilang serye ng mga garapalang sipaan 
sa pwesto hanggang mailuklok sina General 
Andres Centino at ngayon ay si General Brawner 
bilang Chief of Staff ng AFP, Gilbert Teodoro bilang 
DND Secretary at General Eduardo Aho bilang 
NSA Secretary. Nagtagumpay din si Marcos Jr na 
purgahin ang pamunuan ng PNP na mga tinataya 
nitong matatapat na alagad ni Duterte sa iskemang 
pagpapabitiw sa mga dating opisyal ng PNP mula 
pambansa hanggang mga rehiyon sa tabing ng 
paglilinis sa PNP ng mga diumanong tagasuporta 
ng sindikato ng iligal na droga. 


Sinasakyan ng US at ni Marcos Jr ang malakas 
na kilusan ng mamamayan para panagutin 
ang mga Duterte sa kanilang krimen laban sa 
sangkatauhan at pandarambong. Nagpapahayag 
ng pagbabago ang pusisyon ni Marcos Jr kaugnay 
ng pagpasok ng International Criminal Court (ICC) 
upang imbestigahan at litisin ang mga krimen 
laban sa sangkatauhan ni Duterte at Bato Dela 
Rosa. Nakasampa ang plunder case laban kay 

Sara Duterte sa P125 milyong pisong iligal na CIF 
nito noong 2022. Pinatalsik si Gloria Macapagal- 
Arroyo bilang deputy majority floor leader sa 
Kongreso. Sa utos ng US kinansela ni Marcos 
Jr ang 22 proyektong reklamasyon at iba pang 
proyektong pinasok ng rehimeng Duterte sa China 
noong siya ay nasa kapangyarihan pa. 


Sa kabilang banda, lumalaban ang paksyong 
Duterte sa paksyong Marcos Jr. Malakas na 
itinutulak ni Duterte sa basbas ng China ang 
napabalitang kudeta ng mga retiradong opisyal 
ng AFP laban kay Marcos Jr. Mismong si General 
ARo, ang kalihim ng NSA at AFP Chief-of-Staff Gen. 
Brawner ang nagbunyag ng datos at akusasyong 
ito sa publiko. Binira ng matandang Duterte ang 
Kongreso na pinamumunuan ni Romuadez bilang 
isa sa pinakabulok na institusyon sa gubyerno. 
Hayagan ding binira ni Sara Duterte si Marcos Jr 
sa pagbubukas nito sa usapang pangkapayapaan 
sa NDFP sa inilabas na Oslo Joint Statement 
bilang “agreement with the devil”. Napipintong 
maganap sa susunod na mga araw ang mas 
hayagan at mas marahas na banggaan ng dalawang 
mayor na paksyong ito ng mga naghaharing 
uri na kilalang pinakakriminal, pinakapapet at 
pinakamandarambong sa mata ng sambayanan. 


Hindi matakasan ng nasisirang tambalang 
Marcos-Duterte ang krimen nila sa eleksyong 
2022. Kamakailan, inilantad ng grupong TNTrio, 
na pinangungunahan ni retired General Elisio Rio 
kung paano planado at sistematikong dinaya at 
ninakaw nina Marcos at Duterte ang resulta ng 
eleksyong Mayo 2022. Ayon sa kanilang pag-aaral 
sa isinapublikong reception logs ng Comelec ay 
lumalabas na signipikanteng boto na natanggap ng 
central at transparency server mula sa NCR, Cavite, 
Laguna at Rizal ay galing lamang sa iisang private 
IP address na 192.168.0.2. Kasunod nito, inamin 
ng COMELEC ang paggamit nito ng isang “Telco 
Exchange-Integrator” sa pagpapasa ng mga boto 
mula sa mga VCM papuntang Central Data Server, 
Transparency Data Server at Municipal/City Data 
Server. Ang Telco Exchange-Integrator na ito, ang 
lihim na device na ginamit upang salamangkahin 
ang resulta ng eleksyon pabor sa kasuka-sukang 

landslide victory nina Marcos at Duterte, gayundin 
upang palabasing natalo ang mga kandidato ng 
partidong oposisyon at progresibo. 


Bigung-bigo ang US at ang mga kasabwat 
nilang Bs Marcos-Arroyo-Duterte. na wasakin 
ang armado't rebolusyonaryong paglaban ng 
sambayanang Pilipino sa ilalim ng pamumuno ng 
CPP (MLM). Sa kabila ng mga pinsala't pag-atras, 
sobra sa sapat ang napreserbang pwersa't lakas 
ng Partido, NPA at NDFP upang maging tipunan 
ng tuloy-tuloy na pagsulong at pagpapalakas ng 
rebolusyonaryong paglaban ng sambayanang 
Pilipino. Kasama ng masa, determinado itong 
pamunuan ang pang-ekonomya't pampulitikang 
pakikibaka ng 
pagsulong anuman ang kahirapang haharapin 


sambayanan, magpursige sa 
hanggang makamit ang makatarungan at 
matagalang nakabatay 8 sa 
kalayaan, demokrasya at sosyalistang bukas. 


kapayapaang 


Sinusuportahan ng Partido sa rehiyong TK, sampu 
ng NPA at rebolusyonaryong samahang masa ang 
napagtibay na Oslo Joint Statement sa pagitan 
ng NDFP at GRP bilang positibong hakbang para 
sa pagpapatuloy ng usapang pangkapayapaan. 
Habang mahigpit ang tangan nito sa baril at 
armadong pakikibaka bilang pangunahing anyo 
ng pakikibaka ng sambayanang Pilipino para sa 
pambansang kalayaan at demokrasya, nakahanda 
nitong kumprontahin ang rehimeng US-Marcos 
ll maging sa usapang pangkapayapaan upang 
lutasin ang ugat ng armadong labanan sa Pilipinas 
alinsunod sa The Hague Joint Declaration. 


Nalalantad at mabilis na nahihiwalay ang 
rehimeng US-Marcos Il sa sambayanang Pilipino. 
Sa tindi ng kahirapan, pagsasamantala at kaapihang 
dinadanas ng masang Pilipino, namumuhi ang 
sambayanan at naitutulak silang lumaban sa 
lahat ng anyo at paraan upang ipaglaban ang 
kanilang pambansa at demokratikong interes. 
Lumalaban ang masang manggagawa para sa 
nakabubuhay na sahod, regular na trabaho at 
mabuting kundisyon sa paggawa. Lumalaban 
ang masang magsasaka at mga katutubo para 
sa tunay na reporma sa lupa, pagwawakas sa 
liberalisasyon ng agrikultura, pagkawasak ng 
kabuhayan at pag-agaw sa kanilang lupain ng 


mga mapangwasak sa kalikasang pagmimina, 
proyektong enerhiya't mga plantasyon, kasabay 
ng pakikibaka para sa pagpapababa ng upa sa 
lupa, pagpapataas ng sahod ng manggagawang 
bukid, pagpawi sa usura, pagpapataas ng presyo 
ng produktong bukid, pagpapababa sa presyo ng 
farm inputs at pagpawi sa lahat ng mga iligal na 
kaltas sa pagbili ng kanilang produkto. Lumalaban 
ang masang malaproletaryado 
phaseout at para sa disenteng pabahay at mga 
kagalingang panlipunan. Nilalabanan ng mga 


sa jeepney 


kabataan at kabataang estudyante ang sistema 
ng edukasyong komersyalisado, mapanupil at 
kolonyal at nakikibaka para sa libre, makamasa, 
makabayan at syentipikong sistemang pang- 
edukasyon sa bansa. Nilalabanan ng lahat ng 
aping uri at sektor ang neoliberal na patakaran 
sa ekonomya, ang pagtaas ng presyo ng langis 
at iba pang mga pangunahing bilihin. Lumalaban 
ang sambayanan upang igiit ang kanyang di- 
maipagkakait na karapatan para sa sariling 
pagpapasya mula sa dominasyon ng US, para sa 
kanyang karapatan sa malayang pamamahayag, 
pagkilos, labanan ang 
anti-mamamayang patakaran at pinatinding 
panunupil at terorismo ng rehimeng US-Marcos 


pag-oorganisa upang 


ll. Tuluy-tuloy na itinataas ang paglaban para 
sa pambansang kalayaan upang wakasan ang 
patuloy na dominasyon ng US sa Pilipinas. 


Nahihinog ang kalagayan para sa walang 
kaparis na pagsulong ng rebolusyonaryong 
paglaban at lakas ng sambayanang Pilipino. 
laambag nito ang kanyang ganang kaya upang 
pigilan at labanan ang pang-uupat ng US ng 
inter-imperyalistang gyera at kung hindi ay 
sasamantalahin ang gyera ng mga imperyalista't 
naghaharing uri upang isulong at kamtin ang 
kagila-gilalas na 
digmang bayan para sa kalayaan, demokrasya at 
sosyalismo. Buong giting at mapagpakumbaba 


tagumpay ng matagalang 


itong magiging parte ng rebolusyong Pilipino sa 
pandaigdigang pakikibaka upang ibagsak ang 
imperyalismong US, ang numero unong kaaway 
ng uring manggagawa at aping mamamayan sa 
daigdig ngayon. 

S 


sA 
AGOT ? 
“a HIRAPAN, 


Il. Maniningning na mga tagumpay at mayor na mga 
kakulangan at kahinaan na dapat 
maiwasto ng Partido sa TK 


a gitna ng mga natamong seryosong pinsala sa mga kampanyang supresyon ng rehimeng US-Duterte 
at ng kasalukuyang rehimeng US-Marcos Il, matatag na nakatayo ang Partido Komunista ng Pilipinas 


(MLM) at walang pagkaputol na napapamunuan nito ang sumusulong na demokratikong rebolusyong 
bayan sa rehiyong Timog Katagalugan. Ganoonman, kailangang mapuspos nito ang pagwawasto sa 


mga mayor na kahinaan sa ideolohiya, pulitika at organisasyon upang makapangibabaw sa mga pinsala 


at pag-atras at muling maikambyo ang pagpapanibagong sigla at lakas ng rebolusyon sa buong rehiyon. 


Matatag na nakatayo ang Partido sa rehiyon dahil nananatiling mahigpit ang pagtangan at 


pagsasapraktika nito sa 10 saligang rebolusyonaryong prinsipyo ng Partido. Ang mga ito ay ang 


sumusunod: 
1. Integrasyon ng unibersal na teorya ng MLM sa teorya at praktika ng rebolusyong Pilipino 
2. Pagbatikos at pagtakwil sa modernong rebisyunismo 
3. Marxistang pagsusuri na MKMP ang katangian ng lipunang Pilipino 
4. Pangkalahatang linya ng BDR 
5. Talibang destakamento ng proletaryado at mamamayang Pilipino ang PKP 
6. Linya at estratehiya at taktika ng matagalang digmang bayan, malaganap at masinsing 
pakikidigmang gerilya batay sa paglawak at paglalim ng baseng masa 
7. Rebolusyonaryong linya sa uri sa nagkakaisang prente 
8. Demokratikong sentralismo 
9. Sosyalistang perspektiba 


10. Proletaryong internasyunalismo 

13 KALATAS 


14 KALATAS 


Sa gabay ng Komite Sentral, tiniyak ng 
Komiteng Rehiyon na maisakatuparan ang 
pagbabalik aral sa mga saligang rebolusyonaryong 
prinsipyo, pangunahin na sa mga mayor na 
papel na isinulat ni Jose Maria Sison o mas kilala 
sa pangalang Amado Guerrero ang dakilang 
Tagapangulong Tagapagtatag at ideolohikal 
na lider ng Partido Komunista ng Pilipinas. 
Masiglang nagbalik-aral ang lahat ng mga komite, 
maging mga kadre at kasapi ng Partido, laluna 
yaong mga nasa namumunong bag-as mula 
antas rehiyon, subrehiyon, probinsya hanggang 
mga larangang gerilya sa mga sulatin ni JMS. 
Ipinalaganap ang kopya't naging materyal sa 
pagbabasa at pag-aaral ang limang (5) bolyum 
ng mga tinipon at piling sulatin ni JMS mula 1972 
hanggang bago siya pumanaw. Pangunahin at 
hindi nakalimita sa mga ito ang mga dokumento 
ng Unang Dakilang Kilusang Pagwawasto (UDKP) 
at Ikalawang Dakilang Kilusang Pagwawasto 
(IDKP) na mga sumusunod: 


e |wasto ang mga Pagkakamali at Muling 
Itatag ang Partido (batayang dokumento 
ng UDKP) 


e Ang ating Mahigpit na mga Tungkulin (o Our 
Urgent Tasks) 


e Partikular na Katangian ng ating Digmang 
Bayan (o SCPW) 


e Muling Pagtibayin ang ating mga Saligang 
Prinsipyo at lIwasto ang ating mga 
Pagkakamali (batayang dokumento ng 
IDKP) 


e Manindigan Para sa Sosyalismo Laban sa 
Modernong Rebisyunismo 


Upang tiyaking maging isang institusyon 
ang pag-aaral sa mga sulatin ni JMS ng buong 
Partido at maging ng kilusang masa, pinagtibay 
sa inilunsad na tatlong bats ng kumperensya sa 
EPK na inilunsad sa rehiyon ang pagtatayo ng 
paaralang JMS. 


Tangan ang prinsipyo na ang gawain sa 
ideolohiya ang dapat na bigyan ng pangunahing 
timbang upang matupad ang mga tungkulin 
at gawaing inilatag ng Partido, matagumpay 


na nailunsad ang tatlong bats ng panrehiyong 
kumperensya sa Edukasyon-Propaganda-Kultura 
na sumaklaw sa mayor na mga probinsya at sektor, 
kapwa sa kanayunan at kalunsuran. Pinag-isa ng 
kumperensyang ito ang mga makinarya sa EPK 
sa rehiyon sa mga mayor na tungkuling itinakda 
ng Komite Sentral mula sa inilabas nitong mga 
mayor na memorandum na mga sumusunod: 


1. Memo 22-1028: Mga Usapin Kaugnay sa 
Pakikibaka para sa Umento sa Sahod 


22-1024: 
paglaban sa pasistang terorismo ng estado 


2. Memo Pag-ibayuhin 8 ang 


sa kanayunan 


3. Memo 2023-01a at b: Paglilinaw at 
Pagpapaalala sa Ilang Mahahalagang 
Usapin sa Inilulunsad Nating Armadong 
Pakikibaka at Pagpapasigla ng mga Taktikal 
na Opensiba sa buong taon ng 2023, 


4. Memorandum 2023-02: Kilusang Pag- 
aaral sa mga Turo ni Ka Joma, 


5. Memo 2023-03: Itaas ang militansya at 
ahitasyon at malakas na isulong ang mga 
pakikibakang masang pang-ekonomya at 
pampulitika, 


6. Memo  2023-004: Papag-alabin ang 
malawak at maigting na paglaban sa 
pakanang Charter change ng rehimeng 


US-Marcos Il. 


Pinagtibay ng kumperensya ang anim (6) 
mayor na resolusyon sa gawaing EPK sa buong 
rehiyon at dagdag pang limang (5) resolusyon sa 
gawaing EPK sa kalunsuran. Ang mga resolusyon 
na ito ay nabuo para tiyaking magampanan ng 
gawaing EPK ang mga tungkulin nito alinsunod 
sa nilalaman ng mga nasabing memorandum ng 
KTKS. Kailangan pang lubusin ang unipikasyon 
ng lahat sa mga napagtibay na resolusyon 
para masabing matiyak na mahawakan at 
maisakatuparan ng lahat ng mga komite atrgano 
ng Partido. 


Alinsunod sa tagubilin ng Komite Sentral, 
tiniyak na mabasa at mapag-aralan ng mga 
kadreng panrehiyon hanggang komiteng seksyon 

ang mga artikulo sa inilabas na isyu ng Hunyo, 
2023 ng Rebolusyon. 


Naging mayor na aralin din ang mga inilabas 
na pahayag ng Komite Sentral at ng Komiteng 
Rehiyon sa ika-53 anibersaryo ng Partido at BHB. 
Bukod dito ang naunang inilabas ng PAKED na 
aralin kaugnay sa Bakahin ang Burukratismo, 
Kumandismo at Liberalismo (BUKOL). 


Sa tanglaw ng 10 saligang rebolusyonaryong 
prinsipyo, nilagom ng Partido sa rehiyon ang 
anim (6) na taong paglaban sa kampanyang 
supresyon ng tiranikong rehimeng US-Duterte. 
Kritikal na sinuri ang mga panloob na salik ng mga 
pinsala at pag-atras, maging ang mga nakamit 
na tagumpay at pagsulong ng rebolusyon, 
laluna ng armadong pakikibaka upang bigyang 
tanglaw ang mga gawain at pwersa alinsunod sa 
panawagang “Ampatin ang mga Pinsala at Pag- 
atras! Ipreserba ang Natipong Lakas at Ikambyo 
Pasulong ang mga Gawain at Pwersa!”. Ang papel 
na ito ang isa sa mayor na nagbigay direksyon at 
nagtulak sa pagsulong ng mga gawain at pwersa 
sa taong 2023. Alinsunod sa papel na ito at sa 
mga inilabas na pahayag ng Komite Sentral sa 
ika-53 anibersaryo ng Partido at BHB, naisagawa 
ang mga komprehensibong paglalagom ng mga 
mayor na Komite sa Teatro't larangang gerilya sa 
rehiyon. Higit na pinagtibay at pinatalas pa ng mga 
paglalagom ng mga nakabababang organisasyon 
ng Partido sa rehiyon ang kawastuhan ng 
anim (6) na taong paglalagom sa paglaban sa 
kampanyang supresyon ng kaaway. Sa batayang 


ito, nailunsad ang mga pagtatasa sa perpormans 
ng mga kadre at matapat na pamumuna at 

pagpuna sa sarili. Naging rallying point ang 
papel na ito upang bigyang inspirasyon ng lahat 
upang gawin ang buong makakayang dalhin sa 
tagumpay ang kagyat, kritikal at napapanahong 
mga rebolusyonaryo't mapanlabang tungkulin. 


Nabuo na ang borador ng 25 taong paglalagom 
ng Komiteng Rehiyon sa Timog Katagalugan na 
sumasaklaw sa rebolusyonaryong praktika mula 
1992 hanggang 2017 alinsunod sa naunang 
borador na isinumite ng Kalihim at inamyendahan 
ng KTKR-TK. May partikular at hiwalay na 
papel paglalagom ang 22 taong praktika ng 
rebolusyonaryong kilusang manggagawa. 


Hindi nakamit na maisulat ang borador 
ng pitong (7) taong 5 komprehensibong 
paglalagom sa rehiyon (2018-2023) dahil sa 
kakulangan pa ng mga materyales para buuin 
ang borador na papel. Habang matagumpay na 
nakapagsagawa ng kanya-kanyang tig-tatlong (3) 
taong komprehensibong paglalagom ang mga 
Komiteng Subrehiyon/Probinsya sa kanayunan, 
nabigo naman ang mga itong magawa ang 
huling dalawang taong paglalagom at ulat 
(2022-2023) sa gawain at pwersa at mula sa 
materyal na ito ay buuin ang kanya-kanyang 5-7 
taong paglalagom ng mga organo ng Partido 
sa Kanayunan. Hanggang ngayon ay hindi pa 
din nakakapagsumite ng paglalagom ang mga 
komite ng Partido sa kalunsuran. Mahalagang- 
mahalaga ang mga ito para buuin ang walong (8) 
taong paglalagom ng ating gawain sa kalunsuran. 
Bukod sa mga rekisitong bahagi ito na kailangang 
kailangan para buuin ang pitong (7) taong 
komprehensibong paglalagom ng Komiteng 
Rehiyon. 


Muling nagbalik-aral ang mga kadre sa 
rehiyon sa mga internal na papel ng Komiteng 
Rehiyon ng Partido sa Timog Katagalugan upang 
mas mapalalim ang sapul nito sa partikular na 
rebolusyonaryong kasaysayan sa rehiyon mula 
ng ito ay maitatag, mga aral sa inilunsad na 
IDKP, sa panlipunang pagsisiyasat sa rehiyon 
at sa nilalaman ng partikular na estratehiya 
sa paglulunsad ng matagalang digmang bayan 


sa rehiyong Timog Katagalugan. Pangunahing 


15 KALATAS 


16 KALATAS 


papel na naging babasahin at aralin dito ang mga 
sulatin ni Joventud del Fierro (JdF) at Alejandro 
Montalan (AM) na mga sumusunod: 


1. Mga karagdagang klaripikasyon hinggil 
sa maiinit na usaping hinaharap ng 
Partido sa pagsusulong ng demokratikong 
kilusang masa at mga kampanyang masa, 
November 2006 


2. Ilang usapin at suliranin sa taktika sa 
paglulunsad ng pakikidigmang gerilya sa 
Timog Katagalugan, February 2007 


3. Pagpapaunlad ng mga salik para sa paglitaw 
ng ilang elemento ng pakikidgmang 
makilos sa TK, April 2007 


4. Labanan at Biguin ang OBL Il, June 2007 


5. Mahahalagang usapin hinggil sa maiinit na 
tungkulin ng RKMGG sa kilusang lungsod 
sa harap ng anti-teroristang witchhunt, 
October 2007 


6. Mga tungkulin at paraan ng paggawa 
sa kilusang lungsod sa harap ng anti- 
rebolusyonaryong puting lagim ng 
teroristang rehimeng Macapagal-Arroyo, 
October 2007 


7. Hinggil sa rebolusyonaryong gawain 
ng Partido sa mga komunidad ng mga 
manggagawa at iba pang maralita sa 


kalunsuran ng TK, December 2007 


8. Ang organisasyong militar sa mga erya ng 
digma para mapalawak ang inisyatiba at 
pleksibilidad ng pakikidigmang gerilya sa 
saklaw ng TK, April 2007 


9. Pagharap at pagbigo sa white area 
operations ng Oplan Bantay Laya Il (OBL 
11), May 2007 


10. Mga usapin sa estratehiya sa kondukta 
ng rebolusyonaryong pakikibaka sa TK 
sa kasalukuyang yugto ng ating digmang 
bayan, Febrero 2003 


11. Karagdagang mga usapin sa pag-unlad ng 


pakikidigmang gerilya sa TK sa yugto ng 
ESDEP, February 2010 


12. Konsepto at patakaran ng gerilyang 


operasyon sa mga  eryang nasa 
estratehikong pag-ensirkulo ng kaaway, 


November 2010 


Sa gabay ng sentro ng rehiyon, nagsalin ng 
mga mayor na sulating MLM at naglabas ng mga 
dagdag na aralin upang iadres sa antas ng teorya 
ang mga natukoy na kamalian sa ideolohiya, 
pulitika at organisasyon. Ilan sa mga mayor na 
nailabas ang sumusunod: 


1. Espesyal na kurso sa Empirisismo-- 
isinaayos batay sa unang burador ng 
PAKED 

2. Espesyal na kurso sa Ampatin na may 3 
bahagi: 

3. Biguin ang kontra-rebolusyonaryong 


digma ng kaaway at terorismo ng estado 


4. Patatagin ang pamumuno ng Partido at 
palakasin ang BHB 


5. Pakilusin at pamunuan ang higanteng 
lakas ng mamamayan para sa DRB! 


6. Gabay sa pagtalakay at update ng Kurso 
sa Krisis sa Pinansya 


7. Pagsasalin at paggawa ng gabay sa 
pagtalakay ng Shanghai Text: Ang mga 
Komunista ay dapat maging abanteng 
elemento ng proletaryado/KOMAEP 


8. Pagsasalin ng How We Won The War ni Vo 
Nguyen Giap 


Bukod sa mga ito, inamyendahan ng Komite 
ng Partido sa Isla ng Mindoro ang Espesyal na 
Kurso para sa mga Mangyan at inilabas naman 
ng Komite ng Partido sa Rizal-North Quezon ang 
Espesyal na Kurso para sa Kadumagetan. 


Sa gabay ng mga nabanggit, tuluy- 
tuloy na makakapamuno sa sumusulong na 
demokratikong rebolusyong bayan ang Partido 
sa rehiyon kapwa sa kanayunan at kalunsuran 
sa gitna ng nagpapatuloy na pinatinding 
kampanyang supresyon ng rehimeng US-Marcos 
ll. Sa taong 2023, tuluy-tuloy na epektibong 


nakikilusan ang mga estratehikong mga probinsya 

sa saklaw ng rehiyong TK. Nasasaklaw ng 
epektibong pagkilos ang signipikanteng bilang ng 
mga syudad at munisipalidad at ang daan-daang 
mga barangay. Panimulang naiwasto ang pagiging 
army-centric ng Partido na tinukoy sa nakaraang 
anim (6) na taong paglalagom sa pamamagitan 
ng pagtatayo at pagpapalakas ng mga komiteng 
teritoryal ng Partido sa mga probinsya, distrito at 
seksyon, kaakibat ng paggana ng mga komite sa 
teatrong gerilya, subrehiyon at supra-probinsya. 
Ganoonman, maituturing na nasa panimulang 
yugto pa lamang ang mga ito at kailangan pang 
sumulong at lumakas sa paraang komprehensibo, 
matatag at sustenido. Napreserba, nakukumpuni 
at patuloy na nagpapalakas ang Partido sa mga 
mayor na panrehiyong sektoral na kilusang 
masa. Sa kasalukuyan, malakas na katuwang at 
binabalikat ng mga bagong henerasyon ng mga 
kadre ang mabigat at gabundok na gawain sa 
RKM, sila ngayon ang nagbibigay sigla sa buong 
rebolusyonaryong kilusan na nagbibigay katiyakan 
sa muling pagsulong at paglakas sa malapit na 
hinaharap. 


Sa pamamagitan ng mga ito, ibayong 
lumawak ang inisyatiba't lakas ng Partido sa 
pag-abot at pamumuno sa pakikibaka ng mayor 
na mga aping uri't sektor ng masa sa rehiyon. 
Naisulong at tuluy-tuloy na napamumunuan ng 
Partido ang pakikibaka ng mga manggagawa 
para sa nakabubuhay na sahod, ng mga mala- 
manggagawa sa kanilang karapatan at kagalingan, 
ng mga magsasaka para sa tunay na reporma 
sa lupa, ng mga mangingisda't kababaihan 
sa kanilang kabuhayan at karapatan, ng mga 
kabataang estudyante para sa kanilang karapatan 
sa edukasyon at tuloy-tuloy na naibabandila 


“Patuloy ma napreserba at nalikha 
ang sapat na lawak at lalim mng 
rebolusyonaryong 3Bmasa Bs sa Bs mga 


larangang gerilya sa harap ng walang 
tigil na relatibong paglawak at pagkitid 
sa proseso mng pakikipaglaban sa 
pangwawasak ng kaaway.” 

ang linya para sa pambansang kalayaan at 
demokrasya at ang paglaban ng mamamayan sa 
mapangwasak sa kabuhayan at kalikasang mga 
proyekto ng papet na estado. Hindi kailanman 
napatahimik ang pakikibaka ng mamamayan ng 
rehiyon sa pasismo, pamamaslang/extra-judicial 
killings, red tagging, pagbabansag ng terorista sa 
mga rebolusyonaryo, progresibo at nakikibakang 
mamamayan at iba pang mapanupil na mga 
aksyon ng rehimen. Tuluy-tuloy na naging maingay 
at sa isang antas ay lumalakas ang kilusan para sa 
pagtatanggol sa karapatang pantao. Binibigyan ng 
pulang saludo't komendasyon ng Partido ang mga 
kadre at kasapi, mga aktibistang masa at ang masa 
sa kanilang walang takot na pagharap at paglaban 
sa pang-aatake ng kaaway upang ipagtanggol ang 
karapatan ng mamamayan sa gitna ng lubhang 
mapanganib at panggigipit dulot ng pinatinding 
puting terror gamit ang AFP-PNP-CAFGU at ang 
Anti-Terrorism Law. 


Patuloy ang mahigpit na tangan ng Partido sa 
baril at sa pagsusulong ng matagalang digmang 
bayan sa pamamagitan ng tuloy-tuloy na 
pamumuno sa BHB at pagsusulong ng armadong 
pakikibaka sa rehiyon. Sa kabila ng mga malalaking 
pinsalang dinanas ng mga larangang gerilya, 
patuloy na napagtagumpayang mapreserba 
ang sapat na lakas ng armadong pwersa sa mga 
larangang gerilya sa mayor na mga probinsya sa 
rehiyon. Patuloy na napreserba at nalikha ang 
sapat na lawak at lalim ng rebolusyonaryong 
baseng masa sa mga larangang gerilya sa harap 
ng walang tigil na relatibong paglawak at pagkitid 
sa proseso ng pakikipaglaban sa pangwawasak 
ng kaaway. Naitala ang matatagumpay na 
gawaing reaktibasyon at rekoberi, maging ang 
gawaing pagpapalawak sa signipikanteng bilang 
ng mga bayan sa taong 2022-2023 relatibo 
sa nakaraan. Pinakamabunga ang gawain sa 
mga eryang napapamunuan ang pakikibaka ng 
mga magsasaka at mamamayan para sa lupa, 
kabuhayan, karapatan at kagalingan. Nabibigo 
ang layunin ng kaaway na wasakin maging ang 
malaking bahagi ng baseng masang walang tigil 
na tinutukan nito ng malupit at mapanlinlang na 
kampanyang pangwawasak ng kaaway. 


17 KALATAS 


18 KALATAS 


Naipagtagumpay ang ambus ng BHB sa Brgy. 
Mapulot, Tagkawayan, Quezon na lumipol sa isang 


iskwad na pwersa ng kaaway at nagkumpiska sa 
5 HPR mula sa kanila noong Setyembre 5, 2023. 
Muling inilagay sa unahan ng tagumpay ng ambus 
na ito ang katotohanan ng nagpapatuloy na 
pagsulong ng armadong pakikibaka sa lalawigan 
ng Quezon at sa buong rehiyon at ang kabiguan 
ng kaaway na tuluyang wasakin ang BHB. Bukod 
dito, binigo ng BHB sa maraming pagkakataon 
ang mga nakapokus na operasyon, mga pinpoint 
na mga strike operations na inilunsad ng kaaway 
laban sa BHB, maging ang mga operasyong 
pangwawasak ng base ng kaaway. Naisagawa sa 
maraming pagkakataon ang aktibong pagdepensa 
laban sa mga umaatakeng kaaway at nag-iwan 
ng makabuluhang pinsala sa tropa ng pasistang 
pwersa. 


Naging kumprehensibo ang mga inilabas 
na propaganda-kultura output sa taong 2023 
alinsunod sa kampanyang Ampatin. Gayundin, 
tuluy-tuloy na nakapaglabas ng iba't ibang anyo 
ng propaganda sa rehiyon -- sa ligal o lihim 
- na makikita sa samu't saring lumalabas na 
pamamahayag na nakasulat, biswal, awdyo, 
bidyo at mga releases sa social media. Naging 
masigla rin ang mga kultural na pagtatanghal sa 
sona at kalunsuran. Naging makulay ang mga 
protestang bayan, gayundin ang mga selebrasyon 
sa sonang gerilya tuwing anibersaryo ng Partido, 
BHB at NDFP. Naging masigla at makabuluhan 
ang iba't-ibang anyo ng propaganda upang bigyan 
ng pinakamataas na parangal ang kadakilaan ng 


buhay at pakikibaka ng mga martir at bayani ng 
rebolusyon at sambayanan laluna ng mga dakilang 
lider ng Partido at rebolusyong Pilipino. 


Inilagay sa unahan ng propaganda ang 
kawastuhan ng pambansa-demokratikong 
rebolusyon at ng matagalang digmang bayan na 
isinusulong ng Partido, BHB at NDFP. Malakas na 
nilabanan ang linyang kontra-terorismo ng mga 
kaaway ng sambayanan at matalas na ipinagiitan 
ang pagiging makatarungan ng armadong 
pakikibaka, paglaban at pagrerebolusyon sa 
papet, tiwali, kriminal at mandarambong na mga 
naghahari. 


Naging maingayang propaganda para panagutin 
ang AFP-PNP sa mga krimen sa mamamayan kagaya 
ng pambobomba sa mga komunidad, paglabag sa 
karapatang tao at pagsasampa ng gawa-gawang 
kaso sa bisa ng Anti-Terrorism Law. Mabilis ding 
tumutugon ang kampanya at propaganda sa mga 
lokal na pakikibakang bayan kagaya ng lupa at 
sahod, gayundin sa mga pangkalikasang usapin. 
Naging tampok sa mga pangkalikasang labanan 
sa propaganda ang pagkakampo ng mamamayan 
ng Brooke's Point, Palawan at Sibuyan Island, 
Romblon laban sa pagmimina sa kanilang lugar: 
gayundin ang pagpapanagot sa mga kumpanya 
ng mga burgesya kumprador partikular ang mga 
operasyong mina sa malawakang pagbaha sa 
rehiyon, at ang naganap na oil spill sa karagatan 
ng Mindoro. Iba pang naging maingay na 
laban ay ang pagkundena sa mandatory ROTC 
ng mga kabataang estudyante, pagtutol sa 
jeepney phaseout, paglaban sa mga mapanirang 
proyektong dam (Rizal-Laguna-NQ), pagsuporta sa 
pakikibaka ng mamamayan ng Palestine at iba pa. 


Sa iba't ibang anyo ng propaganda at kultura, 
kapansin-pansin lamang na nahuhuli ang anti- 
pyudal na katangian ng mga propaganda. Ang 
naging tampok at maingay na anti-pyudal na laban 
sa rehiyon ay ang pagsasara ng CADPI, na patuloy 
na tinututulan ng mamamayang Batanguefo 
hanggang sa kasalukuyan. Nararapat itong habulin 
at paramihin kasabay ng pagtindi ng pasismo 
upang patibayin ang diwa ng nakikibakang 
mamamayan. 

Samantala, kailangan pang tiyakin na 
nakakalapag sa malawak na masa ang mga 
materyales sa propaganda at ang ating linya't 
panawagan. Matutukoy din na walang nakuhang 
ulat para makita kung paano naitatransporma 
ang masiglang gawaing prop-kultura sa 
dumaraming mamamayang napapakilos sa 
kanayunan at kalunsuran, laluna sa kalunsuran 
kung saan higit na naroon ang konsentrasyon ng 
higit na nakararaming mamamayan sa rehiyon. 
Kailangang makaalpas sa daan-daang pwersang 
napapakilos tungo sa libu-libong mamamayan na 
tumutungo sa mga lansangan para magprotesta 
at sumasampa sa kanayunan para mag-ambag sa 


armadong pakikibaka. 


Sa kabila ng lahat ng ito, malalaki pa ang 
mga kailangang gawin sa pagpuspos ng kilusang 
pagwawasto upang ganap na iwasto ang mga 
pagkakamali na nagsisilbing mga batong pabigat 
na patuloy na pumipigil sa ating pagsulong at 
humihila sa atin sa mga pag-atras at pinsala. 
Pangunahin sa mga ito ang mga malalaking 
manipestasyon ng  suhetibismo mna - ang 
pangunahing dapat puruhan ay ang empirisismo 
sa ideolohiya, maluwag na pagtangan sa 
prinsipyo ng linyang masa kaakibat ng patuloy 
na pag-iral ng 5 konserbatismo-pasibidad- 
gerilyaismo't kaisipan ng rebeldeng lagalag, 
sibilyanisasyon, buntotismo at mga hibo ng 
pagiging empleyado sa pulitika at burukratismo, 
lokalismo, liberalismo-sentimentalismo sa 
larangan ng organisasyon. 8 Mga kaisipan at 
istilo't paraan ng paggawa itong pinuruhan 
na nating tukuyin at panimulang iwinasto sa 
inilunsad na kilusang pagwawasto noong 2016 
ngunit hindi na napuspos nang dumagan ang 
pinatindi, pinasinsin at matagalang kampanyang 
supresyon ng kaaway. Sa gayon, kahima't 
nakagawa tayo ng mga tagumpay at pagsulong 
laluna hanggang 2017-2018, hindi ito nasustine, 
naging pauntol-untol at maliitan. Hanggang 
nitong 2023, pangita na hindi pa naampat ang 
mga pinsala at hindi pa natin nababaliktad ang 
negatibong tunguhin sa ilang mayor na bahagi 
ng ating rebolusyonaryong gawain at pwersa sa 


kanayunan at kalunsuran. Kailangang kailangan 

pa nating puspusin ang kilusang pagwawasto 
kasabay ng pagsasakatuparan ng ngipin sa 
ngiping pakikipaglaban upang magtagumpay na 
tuluyang ampatin ang mga pinsala at pag-atras 
at makamit ang pagpapanibagong sigla ng mga 
rebolusyonaryong gawain at tungkulin sa rehiyon. 
Sa ganito lamang natin maaaring masagpang ang 
napakapaborableng kalagayan upang lumikha 
ng mga dakila at higanteng hakbang na dalhin 
sa bagong yugto ang paglakas ng Partido at 
demokratikong rebolusyong bayan. 


Bagamat naiabante na ang pagpapasigla ng 
kilusang pag-aaral sa MLM, sulatin ni JMS, mga 
napapanahong aralin at papel na inilalabas ng KS 
at KR, limitado lamang ito sa mga namumunong 
kadre at komite at hindi pa nagiging kilusang 
pag-aaral sa malaking bahagi ng organisasyon ng 
Partido. Hanggang ngayon, matumal ang kilusang 
pag-aaral sa tatlong antas na kurso ng Partido sa 
halos lahat ng mga organisasyon ng Partido sa 
kanayunan at kalunsuran. Pailan-ilan lamang 
ang nailulunsad na edukasyong pampartido ng 
mga organo ng Partido laluna ang nasa antas ng 
sangay at mga seksyon at may ilan pang wala 
talagang nailulunsad. Malaking kakapusan ang 
hindi agad pagkukumpuni ng mga nawala at 
huminang makinarya sa gawaing edukasyon 
sa malaking bahagi ng organisasyon ng Partido 
kapwa sa kanayunan at kalunsuran. Kaakibat 
nito ang hindi paggana ng signipikanteng bilang 
ng mga opisyal sa edukasyon ng mga organo ng 
Partido. Sa kanayunan at mga larangang gerilya, 
praktikal na suliranin kung paano iaabante ang 
kilusang pag-aaral sa harap ng walang puknat 
na mga nakapokus na operasyon ng kaaway 
laban sa mga yunit ng BHB at rebolusyonaryong 
baseng masa. Tampok na pamamaraang nagamit 
sa rehiyon ang pagtutok sa mga maiikling 
kurikulum na tumutumbok sa mga pangunahing 
pangangailangan sa teorya upang lutasin ang bara 
sa gawain sa ideolohiya, pulitika at organisasyon. 
Naging praktika naman ng ilan ang pagtatayo ng 
mga mobile school at staggered na paraan ng 
pagbibigay ng pag-aaral. Ganunman, madalang 
pa ang praktikang ito at iilan lamang ang inaabot 
at napapagtapos. 

Nasa proseso ang pag-apdeyt sa panlipunang 
pagsisiyasat sa rehiyon. Nagawa ang panlipunang 
pagsisiyasat at pagsusuri sa uri sa antas 
isla, munisipalidad at mga panrehiyon at 
pamprobinsyang isyu. Pangunahin sa mga ito 
ang panlipunang pagsisiyasat sa isla ng Mindoro, 
panlipunang pagsisiyasat sa kalagayan ng uring 
manggagawa sa rehiyon (kailangan lamang itong 
iapdeyt dahil hanggang 2018 lamang), pagsisiyasat 
sa kalagayan ng sahod ng mga manggagawa sa 
rehiyon, kalagayan ng industriya ng asukal sa 
Batangas, kalagayan ng produksyon ng palayan 
sa Occidental at Oriental Mindoro, kalagayan ng 
katutubong Mangyan at Kadumagetan, kalagayan 
ng mga lupain sa dalawang munisipalidad sa 
Mindoro, mga pangunahing isyung pamprobinsya 
sa pangisdaan at reklamasyon sa probinsya ng 
Cavite at isyu sa mina sa Batangas. Naging materyal 
ang mga pagsisiyasat na ito upang maitakda ang 
linya't taktika, maging mga target ng pakikibakang 
masa sa mga nabanggit na lugar, uri't sector at 
dahil dito'y napagtagumpayan ng Partido na 
mapamunuan ang pakikibaka ng mamamayan at 
makapagkamit ng mga solidong tagumpay. 


Habang nagawa ang mga ito sa ilan, 
mapapansin na hindi pa din nagagawa ng 
malaking pagkumpleto ng 


komprehensibong panlipunang pagsisiyasat at 


mayorya ang 


pagsusuri sa uri sa kani-kanilang saklaw laluna 
sa antas ng mga probinsya, distrito at seksyon at 
ng mga panrehiyong sektoral na kilusang masa. 


“Gahigante pa ang kailangang gawing 
hakbang upang iwasto ang paglabag o 
maluwag na pagtangan sa Marxistang 
prinsipyo ng linyang masa tungo sa 
matagumpay na paglubog at paglikha 


ng pinakamahigpit na ugnay sa malawak 
na masa bilang siyang tanging paraan 
upang magtagumpay tayong buuin ang 
dambuhalang rebolusyonaryong lakas 
na siyang gagapi sa kaaway.” 

Dahil sa kakapusang gawing buo at isentisa ang 
mga panlipunang pagsisiyasat, may tendensyang 
maging makitid, baha-bahagi, taktikal at hindi buo 
ang mga naitatakdang estratehikong direksyon 
sa pagsulong, pagsasaktuparan sa itinatakdang 
linya't taktika sa gawaing masa laluna sa mga 
inilulunsad na laban. Sa gayon, hindi natutumbok 
ang mga mayor na dapat diinang erya, uri't sektor 
at hindi natutumbok ang mga mayor na dapat 
diinang pakikibakang masa sa kanayunan at 
kalunsuran. Madaling mahila sa mga sekundaryo't 
taktikal na mga isyu, laban at usapin at sa gayo'y 
hindi nagiging solido at sustinido ang nagiging 
pagsulong. Lalung napakahalaga nito ngayon sa 
harap ng kumplikadong sitwasyon ng harabas na 
pangwawasak ng kaaway sa rebolusyonaryong 
pwersa sa kanayunan at kalunsuran. Ganondin 
dahilsa napakaraming usapin at isyung sumusulpot 
sa halos lahat ng erya dulot ng katindihan ng krisis 
ng lipunang mala-kolonyal at malapyudal. 


Sa kanayunan, pangunahing naapektuhan 
nito ang pagsusulong ng kampanyang anti- 
pyudal bilang susing kawing ng gawaing masa sa 
kanayunan. Sa kongkreto, naiiwan ang eryang may 
sapat na populasyon at paborableng kalupaan, 
maiinit na laban at maigting ang tunggalian ng 
mga uri dahil sa pagbabad sa mga eryang malawak 
nga ang kalupaan ngunit napakanipis naman ng 
populasyon. Naitulak din ito ng konserbatibo at 
pasibong pagharap sa pangwawasak ng kaaway 
kung saan ampaw at artipisyal na nakikita ang 
preserbasyon ng pwersa at sarili sa malalawak 
na kalupaang ito. May mabigat na implikasyon 
ito sa paglikha ng malawak, malalim at malakas 
na rebolusyonaryong kilusang magsasaka na susi 
sa pagtatayo ng di-malulupig na baseng masa sa 
kanayunan upang maisulong ang malaganap at 
masinsing pakikidigmang gerilya. 


Sa kalunsuran at malalaking sentrong 
kabayanan, naaapektuhan din nito ang dapat na 
pangunahing tutok ng gawaing AOM sa hanay 
ng uring manggagawa, mala-manggagawa at 
kabataang estudyante. Dapat na muling ipaalala at 
bigyang diin na ang tungkulin ng rebolusyonaryong 


kilusang masa sa kalunsuran, partikular ng mga 

komite ng Partido sa mga teritoryo na ang mga 
uring dapat na pokusan ng gawaing pag-oorganisa 
ay ang masang manggagawa, mala-proletaryado, 
at kabataang estudyante, kung gayon sa ganito 
din dapat naka-ayon ang deployment, pakat at 
pagsasanay ng mga kadreng sa kasalukuyan ay 
manipis pa ang bilang. 


Ang mababaw na pagagap sa teoryang MLM 
at pagsapol sa kalagayan ng mga uri dahil sa 
walang sistematikong panlipunang pagsisiyasat 
at pagsusuri ng mga uri ang ugat ng malakas ng 
emperisismo sa paraan ng pamumuno at paggawa. 
Para itong taong naglalakad nang nakapiring na 
nangangapa sa dilim sa tatahaking direksyon. 
Ang empirisismo ay isa sa dalawang mukha ng 
suhetibistang pag-iisip na nagtuturing na ang 
mga karanasang pandama lamang (perseptwal) 
ang pinagmumulan ng kaalaman. Kabaligtaran 
ito ng dogmatismo, ang ikalawa sa dalawang 
mukha ng suhetibistang pag-iisip na pagsamba 
sa kaalamang-aklat nang walang ginagawang 
panlipunang pagsisiyasat at pagsusuri sa mga uri 
at gumagamit ng mga salitang di maintindihan 
at pangkalahatan nang hindi inuunawa ang 
kongkretong kahulugan at aplikasyon sa tunay 
na buhay ng mga terminong ginagamit sa mga 
babasahin at diskusyon. 


Empirisismo ang paglimita sa kaalaman sa 
personal na karanasan ng isang indibidwal o 
maliit na grupo sa halip na pagkuha ng kaalaman 
sa mga kolektibong praktika at akumuladong 
karanasan ng Partido at buong rebolusyonaryong 
kilusan. Iniiwasan nitong unawain ang iba't ibang 
rekisito sa rebolusyonaryong kilusan at ang 
pangkalahatang direksyong dapat tahakin nito. 
Dahil sa makitid na pag-iisip, baha-bahagi ang di 
malayong pagtanaw na iniaanak ng empirisismo, 
mabubulag at malilihis sa pulitika ang isang 
empirisista. 


Gahigante pa ang kailangang gawing hakbang 
upang iwasto ang paglabag o maluwag na 
pagtangan sa Marxistang prinsipyo ng linyang 
masa tungo sa matagumpay na paglubog at 
paglikha ng pinakamahigpit na ugnay sa malawak 
na masa bilang siyang tanging paraan upang 

magtagumpay tayong buuin ang dambuhalang 
rebolusyonaryong lakas na siyang gagapi sa 
kaaway. 


Iniadres at sinikap na iwasto ang pagkukutang 
bundok, pagbabad at pamamaborito sa iilang mga 
sityo at baryo na paborable ang kalupaan ngunit 
manipis ang masa. Ang kamaliang ito ang isa sa 
mayor na tinurol sa nilagom na naging dahilan 
ng pag-atras sa anim (6) na taong kampanyang 
supresyon ng kaaway. Ngunit sadyang napakalaki 
pa ang kakapusan at kailangang gawin para ganap 
itong maiwasto. Sa kanayunan at mga larangang 
gerilya ng BHB, mayor at estratehikong usapin kung 
paano gagawin ang matapang at mapangahas 
ngunit masinop at maingat na pakikipagitgitan 
sa kaaway sa mga paborable ngunit populadong 
kalupaang pinaninirahan ng masang magsasaka 
at makapaglunsad ng epektibong gawaing 
pampulitika sa mga ito sa harap at sa gitna ng 
ibayo pang sustinido, masinsin at walang puknat 
na mga nakapokus na operasyon at operasyong 
pangwawasak ng base ng kaaway. 


Kailangang kailangan itong mapagpasyang 
lutasin. Singkahulugan din ng kamatayan 
ng Partido at BHB kapag nagtagumpay ang 
kaaway na mapigilan itong makapaglunsad 
ng epektibong gawaing pampulitika sa hanay 
ng masa. Kongkretong nilalaman ng gawaing 
pampulitika ang pagtitiyak na maisakatuparan 
ang tatlong sangkap ng matagalang digmang 
bayan: pagsusulong ng armadong pakikibaka, 
rebolusyong agraryo at pagtatayo ng base. Sa 
gayon, dapat na hawakan bilang pangunahin at 
nangungunang kunsiderasyon ang pagtitiyak na 
magawa ang gitgitang opensibang pakikidigma 
ng pagtatanggol upang tiyakin ang di-napuputol 
na ugnayan ng Partido at BHB sa malawak na 
masa sa lahat ng pagkakataon. Isa itong buhay 
at kamatayang usapin para sa Partido, BHB at 
rebolusyong Pilipino. Ikintal sa isip ng lahat ng 
mga kadre at kasapi ng Partido at mga opisyal 
at mandirigma ng BHB na ang masa at ang 
masa ang ating tunay na malawak at malalim na 
kalupaan at malawak at makapal na kagubatang 
mapagkukunan ng di-masasaid na balon at di- 

magagaping rebolusyonaryong lakas at dapat 
gawin ang buong makakaya anuman ang 
kahirapan, sakripisyo at kagipitang dadanasin 
na likhain ang pinakamalawak, pinakamalalim at 
pinakamahigpit na ugnayan sa kanila. Kasabay ng 
mahigpit na paghawak sa saligang prinsipyong 
ito, dapat lutasin ng Partido na namumuno 
sa digma sa operasyunal at taktikal na antas 
paano ito matitiyak na maisakatuparan. Dapat 
magpakahusay sa pagkukumbina ng lahat ng 
anyo at tipo ng pakikibaka: armado-di-armado, 
ligal at iligal, hayag at lihim, pakikibaka sa 
kanayunan, kalunsuran at kabayanan, pakikibaka 
sa mabundok, interyor, kailugan, laylayan, 
kapatagan, sentro, tabing 5 8hiway-kalsada 
hanggang panabihang dagat at pakikibaka sa 
loob at labas ng bansa. Dapat magpakahusay ang 
lahat ng yunit ng BHB sa pagsasakatuparan ng 
saligang kilos gerilya ng pagkokonsentra, dispersal 
at napapanahong paglilipat-lipat ng pwersa. 
Nangangahulugan ito ng pagkokonsentra ng 
pwersa upang makapagkonsolida, maglunsad ng 
taktikal na opensiba at magsagawa ng aktibong 
depensa't pagtatanggol, kumalat magdisperse 
upang abutin ang malawak na masa, lumikha 
ng mas maraming bakas at alisan ng pirming 
nag-iisang target ang kaaway, at isagawa ang 
napapanahong pagliipat-lipat ng pwersa upang 
alisan ng pirming target ang kaaway, iwasan ang 
kanyang malakas na pwersang umaatake, abutin 
ang mas malawak na lugar at masa, umikot at 
hanapin ang mahinang pwersa ng kaaway upang 
doon ito durugin sa isang planadong taktikal 
na opensiba. Sa lahat ng pagkakataon, susing 
usapin ang pagtitiyak ng pirming ugnay sa baseng 
masang patuloy na lumalawak at lumalalim. 


Sa kalunsuran, malaking usapin kung paano 
tuloy-tuloy na makalubog at makapaglunsad ng 
epektibong gawaing pampulitika sa hanay ng 
manggagawa, mala-manggagawa sa mga pabrika't 
komunidad at kabataang estudyante sa kanilang 
mga eskwelahan at sa iba pang demokratikong 
uri't sektor. Kailangang iwasto ang maluwag 
na pagtangan sa dapat na pangunahing diin sa 
pagkilos at pagpapalakas una sa lahat sa uring 
manggagawa, pangalawa, sa malamanggagawa 


at pangatlo sa hanay ng kabataang estudyante. 
Dapat na sapulin na sa pagsusulong ng 
rebolusyonaryong kilusang masa sa kalunsuran, 
pangunahing magpalakas sa hanay ng uring 
manggagawa, mala-manggagawa, kababaihan, 
kabataan at bpetiburgesya sa kalunsuran. 
Habang malaking suliranin ang pagpapalawak 
ng naoorganisang mamamayan sa mga hayag 
na pambansa-demokratikong “organisasyong 
pinamumunuan ng Partido, malaking suliranin 
din ang pagpapasigla at ibayong pagpapalalim 
at pagpapalawak ng rebolusyonaryong kilusang 
lihim na Partido at di-Partido sa hanay ng masa 


upang buuin ang solidong lakas. 


Sa. kilusang 78BB8manggagawa kailangang 
maagap na iwasto ang ilang manipestasyon 
ng konserbatismo, legalismo, ekonomismo, at 
repormismo. Mapapansin ang manipestasyon 
ng konserbatismo sa gawaing pagpapalawak, na 
sa kabila ng matindi ang kahirapang dinaranas 
ng masang manggagawa dahil sa mababang 
sahod at kawalang kaseguruhan sa trabaho 
dahil sa kontraktwalisasyon ay ilan lamang ang 
naorganisa sa pagtatayo ng bagong unyon. Dapat 
ding maagap na maaresto ang tendensyang 
mabulid sa ekonomismo ang mga nakakamit na 
tagumpay sa pang-ekonomiyang pakikibaka kung 
hindi malubos at mapagpasyang maiangat ito sa 
pulitika sa proseso ng labanan at pagkatapos, 
at hindi maisabay ang pag-ani ng tagumpay sa 
papalawak at pagpapalakas ng rebolusyonaryong 
kilusang lihim na pangunahing nakasuporta 
sa armadong pakikibaka sa 
Masasalamin ito sa limitadong pagpapalahok 


kanayunan. 


sa iba pang pakikibakang pampulitika labas sa 
mga lokal na laban at partikular na laban ng 
manggagawa at limitado ang suportang naibigay 
ng sektoral na kilusan laluna ng suportang kadre 
at pwersa sa makatarungang paglulunsad ng 
armadong pakikibaka. Mauugat ito sa kabiguang 
paunlarin ang hukbo ng mga mulat sa uring 
manggagawa bunga ng mababaw na gawaing 
pang-ideolohiya sa hanay nila. Sa kalahatan, 
nananatili ang kamalayan ng mayorya ng masang 
manggagawa na ating naoorganisa sa antas ng 
pag-uunyon. Kung hindi lalampasan ng uri ang 

antas ng kamalayan sa pag-uunyon at hindi ito 
maitataas upang maging mulat sila sa kanilang 
makauring interes at misyon--o bilang mulat- 
sa-uri--hindi natin maaasahan ang maramihang 
paglahok nila sa armadong pakikibaka at 
pamunuan ang pakikibaka ng buong bayan para 
sa kalayaan at demokrasya at tungo sa kanilang 
sosyalistang aspirasyon. 


Dapat na pansinin din ang labis na pagkiling 
sa ligal na paraan, kung saan ay labis na 
naiaasa sa ligal na proseso ang pagdadala ng 
isyu at laban ng manggagawa lalo na ang sa 
mga kontraktwal at mga iligal na natanggal, at 
nakakaligtaang pagsilbihin ito sa pagpapalakas 
ng rebolusyonaryong kilusang lihim na aktibo sa 
pulitika at ang pag-asa sa kanilang sama-samang 
lakas. 


Dapat pansinin din ang 
na burukratikong gawi ng pagkilos ng ilang 
organisador sa kilusang 


nagpapatuloy 


manggagawa. 
Masasalamin ang maling praktika ng ilang kadre 
at organisador kundi man sa karamihan na kusang 
binibitawan ang mayaman at napatunayan ng 
mabisang praktika, ang praktikang nakalubog sa 
masang inoorganisa. Makikita ang praktikang ito 
sa ilang kadre't organisador na kahit deklaradong 
pultaym ay limitado ang nailalaan sa gawaing 
masa. Ilan sa mga muling napapansin ang 
panunumbalik ng natukoy at naiwasto ng “kilos at 
kaisipang empleyado” at “de-lastikong” manera 
ng pagkilos at pagiging sibilyanisado na kung 
kumilos. Nagiging limitasyon din ang pagiging 
“domestikado” ng ilang kadre't organisador na 
hindi mailaan ang buong-panahong sa gawain 
dahil natatali sa mga usaping pampersonal at 
pampamilya. Kalimitang praktika ang madalas na 
paglalagi sa kanilang sarili at paboritong bahay, 
sa opisina at kung lumabas man para sa isang 
partikular na gawain ay asahan na babalik din 
matapos ito. 


Samantala,  pinahihina ang 7 sistemang 
komite at kolektibong pamumuno ng isang 
komite kung ang kagawad nito ay hindi aktibo 
sa pakikipagtalastasan sa komunikasyon o 
kahit sa mga inilulunsad na pulong. Madalas 

na solong nakakargo ng kalihim ang bigat ng 
pamumuno at pagpapasya na dapat ay inaako 
ng buong kolektibo. Madalas na mapapansin ito 
sa hindi regular na pagpapadala ng nakasulat 
na ulat ng nakabababang komite ng Partido 
sa kanyang nakatataas na Komite, at madalas 
na kapag nakapag-chat ay nasasapatan na. 
Sa kabilang banda, napagkakaitan din na 
makapagbigay ng angkop na gabay at direktiba 
ang nakatataas na Komite kapag ganito ang gawi 
ng mga nakabababang komite kung kaya't ang 
tendensya ay magkasya na lamang sa makitid na 
kaalamang taglay at hindi na magpaunlad pa. Sa 
ilan pa, mapapansin din ang kawalan ng aktibong 
partisipasyon sa talastasan ng mga kadre na 
nagsisilbing tagapagbasa lamang ng talastasan 
at hindi aktibong nagbibigay ng opinyon para 
makatulong sa pagpapaunlad sa mga usaping 
pinag-uusapan. 


Ang burukratikong pamumuno ay tagos 
hanggang sa lokal na antas ng organisasyon sa 
hayag at lihim. Masasalamin ito sa kawalan ng 
regular na pulong, matamlay na pagpapagana 
ng mga makinaryang nasa kanilang saklaw 
at mangyaring nasasapatan na lamang sa 
pag-uusap ng ilan na nasa pamunuan. Ang 
problemang ito sa organisasyon ang isa sa 
mga magpapaliwanag kung bakit hindi natin 
nagagawang makapagpundar ng malawak at 
malalim na solidong lakas at hindi mapalaki 
ang bilang ng napapalahok sa mga pagkilos at 
kampanya. 


Dagdag pa, kailangan pang magpakahusay 
sa pagtipa ng piano, sa kung paano wastong 
ikukumbina ang kampanyang masa't mga 
masasaklaw na propaganda't pagpapakilos 
sa pagbubuo ng solidong lakas ng Partido at 
rebolusyonaryong kilusan at kung paano iuugnay 
at mapagsisilbi ang partikular sa pangkalahatang 
mga panawagan at ang kabaliktaran at paano 
palaging ipapailalim ang lokal at sariling interes 
sa interes ng kabuuan at mas malalaking laban at 
sa isang banda paano paglilingkurin ang interes 
ng kabuuan at malalaking laban sa pagpapalakas 


sa sarili. Kailangang patuloy na iwasto at 

pangibabawan ang mekanikal na pagtupad 
sa gawain sa istilong pagkatali sa red-lettered 
dates ng kampanya at pakikibakang masa ng 
hindi nakakapagbukas at nakakapagpaunlad ng 
sariling laban sa sariling saklaw. 


Nararapat na mapagpasyang mabaklas ang 
burukratismo't liberalismo na patuloy na malakas 
na umiiral sa ilang mga kadre't kasapi at sa mga 
namumunong komite ng Partido at kumand ng 
BHB. Ipinakita ng karanasan ng nagkakailang 
namumunong komite sa rehiyon na naging mayor 
na salik upang patuloy na magawang matatag na 
makatindig, malampasan ang di-birong lakas ng 
atake ng kaaway at patuloy na makapagpunyaging 
sumulong ang praktika ng di matatawarang 
determinasyon, mataas na antas ng unity and 
solidity at aktibo't lapat sa lupang pamumuno. 
Sa kabilang banda, ipinakita din ng karanasan ng 
nagkakailang mga larangang gerilya at yunit ng 
BHB na dumanas ng mga seryosong pinsala't pag- 
atras sa taong 2023 na naging mayor na salik ang 
pag-iral ng malakas ng burukratismo't liberalismo 
ng mga namumunong komite't namumunong 
kadre ng Partido sa mga ito. 


Dagdag pang nakita ang burukratismo 
sa sumusunod: kabiguang lumapat sa masa 
upang isakatuparan ang gawaing pampulitika, 
napakababaw na pandama sa kalagayan 
ng pwersa, gawain at maging ng masa at 
kaaway, katamarang mag-aral at magsiyasat 
at kakampantehang kagyat na iadres ang mga 
mayor na usapin at gawain, iresponsableng 
pagpapabayang 
ang pamumuno sa pwersa't mga gawain, 
iresponsableng ipaubaya sa mga sekundaryong 


pangunahang tupdin 


kadreng pangunahan ang mga pulong at gawain, 
pagkulong sa sariling pwesto ng walang epektibong 
ugnay sa pwersa at masang pinamumunuan, 
pagkalulong at pagbabad sa walang kapararakang 
kapapanood ng mga pelikula, pakikinig ng tugtog 
at pag-i-internet. 


Nakita naman ang liberalismo sa sumusunod: 
hindi pagpuna sa sariling kamalian at hindi 
pagtanggap ng pagpuna ng mga namumunong 
kadre mula sa kanilang mga pinamumunuan 


gayong malinaw naman. ang 


pagkakamali, arogansya at kaisipang beterano, 


nagawang 


mulat na paglabag sa mga disiplina at patakarang 
pang-organisasyon sa kabila ng paulit-ulit na mga 
pagpuna sa mga ito, pagpapairal at pagsang-ayon 
sa sibilyanisasyon at mga gawing sibilyan sa loob ng 
BHB, pag-iwas sa prinsipyadong pakikitunggali at 
punahan sa ngalan ng “pagkakaisa at katahimikan”, 
akomodasyon sa mga maling kaisipan at gawing 
ipinapakita ng mga kasama, pananahimik sa 
harap ng mga nakikitang kamalian at matapos 
ay magbulalas ng puna sa labas ng mga tamang 
kapulungan, magpakatuso sa pamamagitan ng 
paggamit sa kamalian ng iba upang pagtakpan 
ang sariling kamalian at gumanti ng puna kapag 
pinuna ang kamalian, maghasik ng intriga sa mga 
kasamang kaiba ng pananaw, pagrerekluta ng 
mga di-kanais-nais na elemento at mga wala sa 
pamantayan upang maging kasapi ng Partido. 


Burukratismo ang pamumunong hiwalay 
sa masa't pinamumunuan. Inireresulta nito 
ang mga maling pagsusuri, kapasyahan at 
patakaran. Nag-aanak ito ng ultra-demokrasya at 
liberalismo. Kalawang ang mga itong umuuk-ok at 
nangwawasak sa bakal na pagkakaisa't disiplina ng 
Partido. Ginagawa nitong lampa ang pamumuno 
ng Partido sa malakas na pag-atake ng kaaway 
at sa harap ng napakapaborableng sitwasyon 
para magkamit ng mga tagumpay at likhain ang 
mga malalaking pagsulong. 
ang Partido mula sa loob. Kailangang-kailangang 


Winawasak nito 


walang humpay itong labanan 


mapangibabawan at maiwasto. 


hanggang 


Ugat ng burukratismo't liberalismo ang 
suhetibismo laluna ang empirisismo, petiburges 
na indibidwalismo at pagkamakasarili. Dahil 
dito, mababaw na pagsapol sa MLM at mga 
saligang rebolusyonaryong prinsipyo ng Partido 
at pangunahing umaasa sa makitid na karanasan 
ng sarili, ng iilan at isang tao o grupo. Kailangang 
matalas at mapagpasyang ugatin ito sa antas ng 
ideolohiya sa pamamagitan ng tuloy-tuloy na mga 
pag-aaral, paglalagom at pamumuno at pagpuna 
sa sarili. Dapat itong tumbukin ng inilulunsad na 
kilusang pagwawasto sa kasalukuyan. 

Il. ANG ATING MGA MAPANGLABANG TUNGKULIN 


ararapat nating mahigpit na panghawakan at ipatupad ang itinakdang Kagyat at Kritikal na 
N mga Tungkulin upang Palakasin ang Partido at isulong ang Demokratikong Rebolusyong Bayan 
sa inilabas na pahayag ng Komite Sentral sa ika-55 anibersaryo ng Partido. Ang kagyat at kritikal na 
tungkuling ito ay ang mga sumusunod: 


1. Isulong ang kilusang pagwawasto upang palakasin ang Partido 
2. Kumprehensibong iabante pasulong ang rebolusyon: 


a. Pamunuan ang anti-pasista, anti-imperyalista at anti-pyudal na pakikibaka ng malawak na 
mamamayan laban sa rehimeng US-Marcos 


b. Palakasin ang Bagong Hukbong Bayan, irekober ang mga pag-atras at muling itayo ang 
baseng masa 


c.. Palawakin at palakasin ang rebolusyonaryong kilusang masa sa kanayunan 
d. Palakasin ang rebolusyonaryong kilusang masa sa kalunsuran 


e. Buuin ang malawak na anti-pasista, anti-imperyalista at anti-pyudal na nagkakaisang 
prente laban sa rehimeng US-Marcos 


f. Palakasin ang ating rebolusyonaryong gawaing internasyunal 


Napapanahon at angkop na angkop sa kasalukuyang kalagayan at pangangailangan ng Partido 
at rebolusyonaryong kilusan sa rehiyon ang mga nabanggit na tungkuling itinakda ng Komite Sentral. 
Ipinakita ng ating praktika sa nakaraang 8 taon at sa kagyat na isang taong nakalipas sa mga ibinunga 
na ng ating pagsisikap na makapagwasto sa ating mga kamalian kasabay ng tuloy-tuloy na paglaban sa 
kaaway at pagpapalakas. Ganoonman, natalos natin na higante pa ang kailangan nating gawing hakbang 
upang puspusin ang kilusang pagwawasto at iwasto ang ating mga pagkakamali. Sa ganito lamang tayo 
maaaring magtagumpay upang ampatin ang mga pinsala at pag-atras upang palakasin ang Partido at 
pamunuan ang masa sa paglikha ng dakilang mga pagsulong ng demokratikong rebolusyong bayan. 

Nararapat nating aralin ang pahayag ng Komite 
Sentral sa ika-55 anibersaryo ng Partido, kasabay 
at kaugnay ng pag-aaral natin sa pahayag na ito 
ng Komiteng Rehiyon. Tulad ng makasaysayang 
rekord ng Partido sa rehiyon na isa sa nangunang 
mahigpit na tumangan at nagpatupad sa 
inilunsad na ikalawang (dakilang kilusang 
pagwawasto noong dekada 90, nararapat na 
gawin din natin ang ating buong kaya at husay 
upang ipagtagumpay na maisakatuparan ito sa 
saklaw ng ating rehiyon sa kasalukuyan nating 
henerasyon. Mahigpit na hawakan natin ito 
bilang nangungunang dakilang tungkulin at 
ambag sa pambansang pagpapalakas ng Partido 
at rebolusyong Pilipino. 


Nararapat din nating muling balikang aralin 
ang tatlong mapanlabang tungkuling itinakda 
ng pahayag ng KRTK sa ika-54 anibersaryo ng 
Partido. Ang mga ito ay ang sumusunod: una, 
konsolidahin at palakasin natin nang ilang ulit ang 
Partido sa TK. Ikalawa'y, pakilusin at pamunuan 
natin ang higanteng lakas ng mamamayan para 
sa DRB. At ikatlo'y puspusan nating labanan 
at biguin ang pasistang teror ng ilehitimong 
rehimeng US-Marcos-Duterte.. Malaman at 
napapanahon pa din ang nabanggit na tatlong 
mayor na tungkuling itinakda ng pahayag ng 
Partido sa rehiyon lalut naglalaman ito ng ilang 
mga detalye sa kaparaanan ng pagtupad sa ating 
mga tungkulin sa pagpapalakas ng Partido sa 
ideolohiya, pulitika at oganisasyon. Mahalagang 
maidagdag ang mga ito sa mga lalamanin na 


kailangang dapat na magawa sa pagtatagumpay 
na makamit ang mga tungkuling itinakda sa 
pahayag ng Komite Sentral sa ika-55 anibersaryo 
ng Partido. 


Sa pagbubuod, upang magtagumpay sa 
layuning ampatin ang mga pinsala't pag-atras at 
matatag na maisulong ang rebolusyon hanggang 
tagumpay, kailangan ang isang disiplinadong 
proletaryong BB partido na  nasasandatahan 
ng rebolusyonaryong teorya ng Marxismo- 
Leninismo-Maoismo, malalim na nakaugat sa 
masa at kaugalian ang pagpuna-sa-sarili. Ang 
partidong ito ang taliba ng uring manggagawa at 
kumakatawan sa konsentradong lakas ng uri sa 


ideolohiya, pulitika atrganisasyon. 


Para maging karapat-dapat sa kanilang 
rebolusyonaryong tungkulin, ang bawat Komite 
at kasapi ng Partido ay dapat buuin ng mga 
pinakatapat at pinakamatatag na elementong 
subok sa rebolusyonaryong pakikitunggali sa 
mga uring mapang-api at mapagsamantala. 
Bawat kasapi ng Partido ay kailangang 
magpaunlad sa kanyang proletaryong 
rebolusyonaryong kamulatan at magpanibagong- 
hubog sa sarili alinsunod sa mga saligang 
proletaryong rebolusyonaryong paninindigan at 


pananaw. 

